Muzika VISIEMS - edukacija vaikams su muzikantu Remiu Rančiu (Išvažiuojamoji)

Muzikanto, kompozitoriaus ir pedagogo Remigijaus Rančio edukacinis užsiėmimas - MUZIKA VISIEMS. Tai 45 minutės originalių muzikos žaidimų, sukurtų naudojant muzikos instrumentus, body percussion ( kūno perkusija ) bei circle singing ( dainavimas ratu ) metodus. Žmogaus kūnas yra nuostabus muzikos instrumentas. Kuomet žmonių yra daug ir jų balsai bei įvairiausios kūno perkusijos (plojimai, trepsėjimai, pirštų spragsėjimai) susijungia į organizuotą ritmą – tokiu būdu galima sukurti įdomiausius muzikos kūrinius. Šių kūrinių skambesys ataidi iš laikų, kuomet žmonės gyveno gentyse ir drauge muzikuodami atlikdavo įvairius buities darbus bei ritualus. Užsiėmimuose grojama tokiais muzikos instrumentais: pandeiro (Brazilija), boomwhackers'ais (JAV), kalimba (Centrinė Afrika), lumzdeliu (Lietuva), asalato (Vakarų Afrika), melodionu (Italija) bei šamaniškuoju būgnu (Sibiras). Kiekvienam iš šių instrumentų yra sukurtas specialus muzikos kūrinys. Edukacijos metu kuriama nekasdienė patirtis, lavinanti koordinaciją, motoriką, ritmo pojūtį bei stiprinanti pasitikėjimą ir tarpusavio ryšį. Edukacijos tikslai - siekiama praplėsti klausytojų muzikinį skonį ir skatinama neapsiriboti tik populiariomis tendencijomis. Per muziką pažinti kitas kultūras ir jų skirtumus. Ne standartinių muzikos instrumentų panaudojimas skatina klausytojo kūrybingumą ir drąsą eksperimentuoti. Remigijus Rančys yra žinomas multiinstrumentalistas ir kompozitorius, koncertuojantis vietinėse ir tarptautinėse scenose. Muzikantas taip pat užsiima edukacine veikla – per daugiau nei penkerius metus Lietuvoje bei užsienyje Remigijus surengė apie 200 muzikos edukacinių užsiėmimų vaikams ir suaugusiesiems.


Mariaus Marcinkevičiaus knygos vaikams „Mažasis Piratas ir didysis lobis“ pristatymas ir kūrybinės dirbtuvės (nuotolinė paslauga)

Nenoras skaityti knygas – reali ir vis didėjanti vaikų problema, kurią mokytojai, tėvai ir bibliotekininkės bando išspręsti. Mariaus Marcinkevičiaus knyga „Mažasis Piratas ir didysis lobis“ yra tokia smagi ir įtraukianti, pilna nuotykių ir veiksmo, kad vaikai ją tiesiog praryja. Šiuo virtualiu susitikimu mes norime grąžinti vaikams norą skaityti knygas. Truputį papasakoti, truputį paskaityti, sudominti, bet visko neišduoti, kad po susitikimo visi bėgtų į biblioteką ieškoti knygos ir patys sužinotų kas gi buvo tas didysis piratų lobis.

Šį nuotolinį susitikimą su moksleiviais pagal galimybes/užimtumą ves arba rašytojas Marius Marcinkevičius, arba šios knygos iliustruotoja Marta Žuravskaja.
Jeigu mokytoja sutiks, po knygos pristatymo pasiūlysime kūrybines dirbtuves: sukurti (nupiešti) Mažuosius Piratus. Mokytojai iš anksto pranešime kokias priemones reikia pasiruošti, o virtualaus susitikimo metu visai klasei paaiškinsime ką reikės daryti – darbus vaikai galės užbaigti savarankiškai klasėje pasibaigus virtualiam susitikimui.

„Mažasis Piratas ir didysis lobis“ – klasikinė nuotykių istorija mažiesiems, bet ir nuotykiai, ir fantazija čia itin nestandartiniai: herojai skraido moliūgu po dangaus erdves, kovoja su mechanotronais, ererykliais ir kt. Autorius keičia dramatiškus, lyriškus ir humoristinius registrus, erdvę ir rakursus.
Pagrindiniai personažai primena patraukliausią pasaulinės kultūros modelį – ekscentriškas, genialus ir kartais silpnas suaugėlis profesorius Proto Gumbas ir mažas vaikas krentančiais pieniniais dantukiais – lyderiaujantis, nepasiduodantis, narsus ir komiškas Mažasis Piratas. Toks veiklus, iniciatyvus, sumanus herojus labai svarbus kultūroje vaiko savivertei ugdyti.
Ši pasaka skatina žingeidumą, atveria akis į naujas erdves, propaguoja mokslo, atradimo žavesį.
Labai svarbu, kad šioje knygoje vaikai atras įkvepiančius herojus – nepasiduodančius, energingus, iniciatyvius, išradingus, kartais išsigąstančius, bet įveikiančius baimes.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Edukacinė programa „Senojo pašto paslaptys“

Vilkaviškio rajono Suvalkijos (Sūduvos) kultūros centras-muziejus

Programos tikslas moksleivius supažindinti su pašto atsiradimo istorija, įvairiais gabenimo būdais. Dalyviai susipažįsta su technikos ir technologijų įtaka pašto gabenimui ir pristatymui. Pasakojama apie netikėčiausius ir įdomiausius laiškų siuntimo būdus: pašto balandžiai, oro balionai, lėktuvai, paštininkės katės, laiškai buteliuose ir t.t. Susibūrę į komandas išmoksta naudoti vieną iš slaptų žinučių šifravimo būdų. Edukacijos dalyviai supažindinami su laiškų rašymo būdais, tikra žąsies plunksna dailyraščiu rašo laišką. Susidomėjimo sulaukia laiškai rašomi spausdinimo mašinėle, kurioje vaikai dažniausia pasigenda „delete“ klavišo. Parašytus laiškus dalyviai mokosi užantspauduoti vaško ir rašalo antspaudais. Programos metu visa teorinė medžiaga iliustruojama vaizdine medžiaga ir muziejuje saugomomis filatelijos kolekcijomis. Užsiėmimo metu plėtojama laiškų rašymo ir siuntimo tema papildo mokyklos programą, prisideda prie mokinių kultūrinio akiračio plėtimo. Programa skatina bendravimą, ugdo komunikacinius gebėjimus, kūrybinę saviraišką.

Paslauga teikiama tik kultūros ar meno įstaigoje


Anykščių rajono savivaldybės Liudvikos ir Stanislovo Didžiulių viešoji biblioteka

Antanas Baranauskas, Juozas Tumas – Vaižgantas, Bronė Buivydaitė, Jonas Biliūnas, Petras Biržys, Petras Tarasenka, Antanas Vienuolis. Kas sieja šiuos rašytojus? Kokia jų mėgstama veikla? Ką jie veikė gyvenime? Edukacijos dėmesio centre – Istorijų dvarelio rašytojų palėpė ir joje esantys rašytojų krėslai. Edukatorius dalyviams pristato šiuos rašytojus, jų rašymo stilistiką ir kūrinius, supažindina su kiekvieno rašytojo mėgiamomis veiklomis ir užsiėmimais. Po pristatymo dalyviai kviečiami smagiam žinių užtvirtinimui – sukurti kūrybinį žaidimą.


Trakų rajono savivaldybės viešoji biblioteka

Edukacija „Sprogstanti pasaka“ skirta 3-6 klasių mokiniams, skirta skatinti jų domėjimąsi lietuvių liaudies ir kitų šalių pasakomis, ugdyti kūrybiškumą, kritinį mąstymą ir meninės raiškos gebėjimus. Ją sudaro dvi dalys: interaktyvi viktorina ir kūrybinės pasakos kūrimo dirbtuvės. Interaktyvios viktorinos metu dalyviai prisimins senąsias pasakas ir jų veikėjus. Kūrybinių dirbtuvių metu vaikai lankstys knygutes, į kurias įrašys arba nupieš savo pačių sukurtas pasakas. Užsiėmimai vyks bibliotekos patalpose, pasitelkiant turimas medijas ir reikalingas priemones.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Skaitmeninė kompetencija


Edukacinė paskaita "Noriu sukurti filmą" (9-10 kl.) (Nuotolinė paslauga)

Kadangi, gyvename vaizdo kultūros laikais, todėl pasirinkta meno sritis - kinas - puikiai tinkanti priemonė kritiškai ir kartu savarankiškai vertinti aplinką, kasdienybę ir aktualijas Lietuvoje ir pasaulyje. Paskaita padės suprasti kino kalbą, išmokys “skaityti” kino kadrų citatas ir potekstes, padės suvokti žanrų ir stilių skirtumus bei panašumus, išmokys interpretuoti kino dramaturgiją. Tai ypač bus aktualu moksleiviams ateityje, žiūrint filmus, jie jau žinodami kino gramatikos pagrindus, galės analizuoti pamatytą kino kūrinį skirtingais kampais. Taip bus prisidėta prie kūrybiškos, kritiškai mąstančios ir pilietiškos jaunuomenės ugdymo. Paskaitą ves ilgametę edukacinių kino dirbtuvių patirtį turintis režisierius ir prodiuseris Antanas Gluskinas. Paskaita bus suskirstyta į tris dalis. Pirmoje dalyje moksleiviai susipažins su pagrindiniais filmo kūrimo - pasiruošimo, filmavimo ir montažo - etapais ir su filmo kūrybinės grupės narių funkcijomis - kas ką daro ir kas už ką yra atsakingas - filmo kūrimo darbuose. Antroje dalyje moksleiviai bus supažindinti su scenarijaus kūrimo pagrindais bei patys išbandys ,paskaitos metu, per kelias minutes, sukurti scenarijaus pagrindus, kuriuos jie galėtų vystyti vėliau ateityje. Trečioje dalyje bus kalbama apie vaizdą ir garsą, apie jų svarbą filme. Paskaitos vadovas pasidalins patirtimi, kaip naudojant savo turimą techniką - išmaniuosius telefonus ar planšetes, fotoaparatus - nufilmuoti reikiamą vaizdą arba įrašyti garsą. Paskaitos metu moksleiviai bus skatinami aktyviai dalyvauti, išreiškiant savo mintis apie išgirstus filmo kūrimo dalykus. Tokiu būdu bus skatinama nebijoti reikšti savo mintis bei vertinti išgirstą informaciją.


Šokio spektaklis ,,Upė“ yra sukurtas atsižvelgiant mažųjų žiūrovų fizinius ir emocinius poreikius. Spektaklio metu vaikai ne tik stebi šokėjų kūnus, judančius pagal klasikinės muzikos garsus, bet ir patys tampa interaktyvaus veiksmo dalyviais. Tiek šokėjų, tiek žiūrovų kuriamas spektaklio veiksmas, tarsi tekančios upės vanduo, kiekvieną kartą nuplukdo į naujas erdves ir leidžia panirti vis į kitokius nuotykius, emocijas, atradimus. Spektaklis, vaikams suteiks galimybę pažinti šiuolaikinio šokio, interaktyvaus teatro elementus. Kita svarbi šio projekto dalis - pospektkalinė edukacija. Tai laisvojo žaidimo principu inicijuojamas kūrybinis veiksmas. Vaikai stebėję spektaklį, po jo visi sukviečiami į vaidybinę aikštelė ir jiems nebesiūlant specialaus, suplanuoto veiksmo, leidžiama naujai atsiradusioje teatrinėje erdvėje žaisti/kuri savo teatrinę realybę. Ne kartą išmėginta praktika parodė, jog spektaklio peržiūros pagrindu vaikai noriai reflektuoja patirtis. Jie tai daro kartodami matytus veiksmus, kuriuos papildo savo asmenine kūryba.

Režisierė - Ieva Jackevičiūtė

Aktoriai ir šokėjai – Raimondas Klezys, Paulius Prievelis
Kompozitorius - Matas Saladžius

Paslauga teikiama tik paslaugos gavėjo pasirinktoje įstaigoje (pvz., mokykloje)


Iliuzijų name „EUREKA“ įdomu viskas – net ir mokytis!  „Mažieji mokslininkai magiškame optinių iliuzijų pasaulyje“  susipažins su  optinėmis iliuzijomis, 3D piešinių pasauliu, interaktyviais eksponatais, loginiais uždaviniais ir dar daugelį ne tik smagių bet įtraukiančių eksponatų. Edukacijos metu vaikai pas mus ne tik sužinos, kaip iš citrinos pasigaminti elektrą, ar vulkano išsiveržimą, bet ir stebės chemines, egzotermines reakcijas. Mes čia išgausime elektrą net iš vaisių ir žinoma darysime kitus įdomius eksperimentus, kas garantuoja puikų laiką ir žinias apie mus supantį pasaulį. Čia ne šiaip muziejus, kur atėjai, pamatei ir išėjai. Čia reikia dalyvauti, stebėti ir eksperimentuoti.
 Atradimo džiaugsmą garantuojame, Eurekos laboratorijos klasės atmosfera ir gniaužiantis eksperimentai užtikrins ne tik smagų laiką, tačiau sustiprins  komandišką dvasią ir įžiebs lemputę mokslo labirintuose.
Iliuzijų namas EUREKA yra įrengtas vilos Aldonos, priklausančios Tiškevičių šeimai, patalpose. Daugelis architektūrinių erdvių ir sprendimų vis dar likę ir yra išsaugoti pastate. Šiuolaikinis menas ir istorija yra vienoje vietoje, susipynę veiklomis, spalvomis ir tam tikrais akcentais.


Optinė iliuzija, geometrija ir dailė (išvažiuojamoji)

Optinės iliuzijos yra vizualiniai reiškiniai, kurie klaidina mūsų smegenis, pateikdamos vaizdus, kurie neatitinka tikrovės arba yra suvokiami kitaip, nei jie iš tikrųjų yra. Geometrijos mokslo žinios leidžia menininkams sukurti įspūdingus, dažnai stebinančius optiškai iliuzinius kūrinius, kurie žavi ir intriguoja žiūrovus. Optinėse iliuzijose geometrija yra esminė, nes ji padeda sukurti erdvinio suvokimo klaidas. Užsiėmimo metu kartu su moksleiviais išsiaiškinsime kokie yra optinių iliuzijų geometriniai pagrindai. Moksleiviai sužinos kaip panaudojant geometrines formas ir kontrastus sukurti judėjimo ir gylio iliuzijas. Jie susipažins su žymiausiais optinių iliuzijų pavyzdžiais ir juos atlikusiais menininkais. Nagrinėsime M. C. Escher, Victor Vasarely,  Bridget Riley, Salvador Dali darbus, kurie yra puikūs pavyzdžiai, kaip geometrijos principai gali būti panaudoti kuriant neįmanomas struktūras ir erdves. Aptarsime ir kitas teorijas ir mokslines sritis, naudotas kuriant optines iliuzijas. Moksleiviai sužinos ką bendro su optinėmis iliuzijomis turi Gestalt psichologija. Taip pat kalbėsime apie kontrasto ir spalvų teoriją, šviesos ir šešėlių panaudojimą.
Praktinio užsiėmimo metu moksleiviai išmoks nupiešti keletą optinių iliuzijų. Moksleiviai galės patys pasirinkti užduotis iš pateiktų pavyzdžių arba sukurti savo orginalų darbą. Užduotys paruoštos skirtingo sudėtingumo, todėl moksleiviai pasirinks tas, kurias norės ir gebės atlikti. Šios užduotys ne tik padės mokiniams geriau suprasti geometriją, bet ir leis patirti, kaip matematiniai principai gali būti pritaikomi meno kūrime ir suvokime.

Pažinimo kompetencija; Komunikavimo kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Pasvalio Mariaus Katiliškio viešoji biblioteka

Orientacinis žaidimas „Neprasmek!“, vyksta Pasvalio miesto parkų teritorijoje. Varžybų metu suburiamos komandos, kurių dalyviai gauna stilizuotus vietovės žemėlapius ir maršrutus, kuriuos galima įveikti tik iškodavus specialiai parengtas užduotis, paslėptas įvairias logines mįsles. Edukacijos dalyviai spręsdami uždavinius aplankys parkuose lankytinus objektus, ieškos paslėptų kultūrinių, istorinių paminklų. Atlikus komandines užduotis: pažinsime pasaulio kryptis, orientuosimės miško tankmėje bei sudėtingame reljefe, išmoksime suprasti, kokios priežastys lėmė žmonių pasirinkimą – gyventi smegduobių ir lygumų krašte. Komandos varžysis dėl nugalėtojo titulo.


Edukacijos metu dalyviai, padedami edukatorių, kurs šešėlių teatrą. Nuo personažų, lėlių gamybos iki spektaklio vaidinimo, žaismingai ir naujai atsiskleis visų mėgstamos istorijos.


Remiantis Mažosios Lietuvos  menininkės Lidijos Meškaitytės biografija ir unikaliomis miniatiūromis ugdomas mokinių kūrybiškumui įvairiu lygmeniu. Nuo meninė raiškos, kuriant miniatiūras  iki  kūrybiškumo pritaikymo buityje, gaminant desertą indelyje.


Interaktyvus plaukimas Dreverna - Svencelė - Vilhelmo kanalas

Pamario regiono kultūrinis ir edukacinis plaukimas prasideda Drevernos mažųjų laivų uoste. Kelionė leis mums pamatyti Marių grožį, Svencelę, dar vadinamą Lietuviškąja Venecija, bei pasinerti į negyvąsias kopas. Maršrutas veda per istoriškai svarbų Vilhemo kanalą, o lankomos vietos apima kadaise nelegaliu žuvies turgumi žinomą „Strykį“. Dalyvaujantys mokiniai turės galimybę išmokti daug įdomių faktų apie „Bulių salą“, Drevernos šliuzą, Jokšų tiltą ir kitus regiono objektus.
Norint, kad vaizdai ir patirtys geriau įsiskverbtų į mokinių sąmonę, plaukimo metu atliksime kūrybines užduotis, ieškosime gamtoje pasislėpusių simbolių, skenuosime QR kodus, rinksime atsakymus, kartu ir kūrybiškai apžvelgsime Pamario kraštą.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Skaitmeninė kompetencija


Spektaklis „Civilio dienoraštis“ išvažiuojamasis

Ukrainiečių dramaturgas Pavlo Arie pjesę „Civilio dienoraštis” parašė per pirmąsias 14-a Rusijos karo prieš Ukrainą dienų. Šie jautrūs, autoriaus išgyventi tekstai mums ir mūsų palikuonims suteikia galimybę sužinoti tiesą apie tai, kas įvyko. Tai nėra tik literatūra. Tai yra gyva, skausminga, vis dar tebepūliuojanti šiandiena.
Visa Europa, visas pasaulis yra nežinioje. Žmonės nežino ir nesupranta, kaip gyventi, kai jų šalyje vyksta karas. Baimė ir nežinojimas, kaip išspręsti problemą, sukuria chaosą. Suniokoti miestai, prarasti namai, nepriteklius, ekonominė suirutė. Bet svarbiausia visame kame buvo, yra ir bus žmogus. Jo vidinės kovos – nerimo, įtampos ir vilties – kelias…
Pajuskite tuos įvykius, kartu su aktoriumi ir žiūrovais išgyvendami šias 14 dienų.
14 dienų, kai visas tau pažįstamas, mylimas, laisvas pasaulis tampa kitokiu.
14 dienų nuo visiško žinios apie karą neigimo iki susitaikymo su situacija.
14 dienų, kurių kiekviena yra naujas gyvenimas.
14 dienų netekties ir skausmo.
14 dienų, kai gyvenimas jau niekada nebebus toks, koks buvo iki šiol.
Ar taip bus?


Edukacinės dirbtuvės „Personažo kūrimo dirbtuvės”

Kai žiūrite spektaklį, ar kada pagalvojote, kiek daug elementų būtina išanalizuoti, kad būtų sukurta būtent tokia lapė ar toks berniukas? Iš kur atsiranda jų eisena, kalbėjimo maniera, išraiška ir kiti svarbūs elementai? Ko reikia, kad personažas būtų įtikinamas, įsimintinas ir išraiškingas? Pasitelkdami įvairiausius teatrinius žaidimus vaikai įmins ne tik šias mįsles, tačiau ir patys sukurs personažus. Pajusdami savo kūno ir balso galimybes, lavindami atmintį ir koncentraciją, ugdydami kūrybiškumą ir darbo komandoje įgūdžius vaikai mokosi suprasti teatro meno kūrimo subtilybes, pastebėti naujus dalykus ir kurti visapusiškai įdomų personažą.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija


Maldai atsidėjusios vienuolės gyveno uždarą, prašalaičio akims neregimą gyvenimą. Kas dėjosi už storų vienuolyno sienų? Kokia buvo seserų kasdienio gyvenimo rutina? Ir kokie įvykiai sudrumsdavo lėtą, vienodą bernardinių dienų tėkmę? Linksmai atliksime užduotį, kuri reikalauja pastangų, kantrybės, kruopštumo (išbandysime simegrafijos techniką arba gotišką šriftą


Šio edukacinio užsiėmimo metu mokiniai bus supažindinami su Zanavykų krašto duonos kepimo paslaptimis, tradicijomis ir papročiais. Dalyviai susipažins su tradicinę krosnimi kurioje keps duonelę. Visi programos dalyviai patys dalyvaus kepimo procese, kurio metu susiformuos savo kepaliuką, jį pašaus į autentišką duonkepę krosnį, o iškepusią - parsiveža namo. Kol  keps duonelė, mokiniai spės mįsles, ieškos pabirusių mįslių. Bus  žaidžiami žaidimai atspindintys su duona susijusius darbus. Refleksijos metu diskutuosime apie duonos reikšmę, pagarbą ir kokia žinią galime nešti per duoną.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija


Neabejoju, jog Jūs esate parašę LAIŠKĄ. Bent Kalėdų seneliui tikrai rašėte ir ne po vieną laišką! Ir tikriausiai didžioji dalis esate parašę elektroninį laišką. Šiandien ši laiško forma yra pati populiariausia. Žinoma, mes tikrai nepamiršome ir tradicinio laiško formos, kuomet rašome ranka ant popieriaus, tik vis rečiau tai darome. O kas yra laiškas? Dr. Mindaugas Nefas, Vilniaus šv. Kristoforo gimnazijos mokytojas, Vytauto Didžiojo universiteto Švietimo akademijos lektorius papasakos apie pirmuosius laiškus, jų istoriją, pašto ženklų atsiradimą ir dar daugiau įdomybių apie rašytinį bendravimo būdą. Ar žinojote, kad seniausias žinomas laiškas yra jaunuolio laiškas mylimajai ant akmens plytos, kuris sveria net 16 kilogramų? Edukacijos pabaigoje iliustratorė Vilija Kvieskaitė dalyvius supažindina su atvirukų gamyba naudojant ,,graffiti” arba kitaip grattage technika.

Lietuvos sostinės Vilniaus ir Gedimino laiškų metai

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Klaipėdos miesto savivaldybės Mažosios Lietuvos istorijos muziejus

Naujausioje Klaipėdos pilies ekspozcijoje "Kurtina" paslėptas lobis, kurį pavyks surasti tik patiems dėmesingiausiems mažiesiems ,,archeologams“. Užsiėmimo metu vaikai susipažins su archeologo profesija ir darbo įrankiais, apžiūrės senovinius Klaipėdos piliavietės radinius bei dalyvaus komandiniame žaidime.


Be sporto neįsivaizduojame savo šiandieninio gyvenimo. O kas gi buvo tie asmenys, kuris pradėjo kurti organizuotą Lietuvos istoriją, pradėjo populiarinti sporto šakas, supažindino lietuvius su sporto varžybomis, pirmenybėmis ir čempionatais. Kokie buvo sportininkų laimėjimai ir nuopelnai Lietuvos sportui? Apie visa tai bus pasakojama pirmoje edukacijos dalyje. Po ekskursijos edukacijos dalyviai atlikinės praktines užduotis - orientacinį užsiėmimą. Gavę klausimus, turės surasti ir užrašyti atsakymus į pateiktus klausimus. Atsakę į daugiausiai klausimų, bus apdovanoti suvenyrais.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija


Edukacinis užsiėmimas Lietuvos nacionalinėje filharmonijoje

Koncertinė įstaiga Lietuvos nacionalinė filharmonija

Per edukacinį užsiėmimą, ilgametė Filharmonijos koncertų vedėja Janina Pranaitytė papasakos apie pastato praeitį ir nūdieną, architektūrą ir jos virsmus bėgant amžiams, čia vykusius žymių pasaulio muzikų pasirodymus ir Lietuvos nacionalinės kultūros raidai reikšmingus įvykius, o baigiantis ekskursijai pakvies į šiandien čia rengiamų muzikos programų atviras repeticijas. Pasitikusi prie centrinio įėjimo į Filharmonijos salę, mūsų gidė jus vedžios stebinamai turiningais šeštą šimtmetį skaičiuojančio pastato istorijos keliais – nuo šioje vietoje išlikusių XVI amžiaus Rusų pirklių namų liekanų iki Filharmonijos koncertų lankytojams ligi šiol atvirų Miesto salės erdvių, kurias XIX a. pabaigoje – XX a. pradžioje suprojektavo rusų architektas Konstantinas Korojedovas. Kaskart vis kitokio maršruto pabaigoje galėsite žvilgtelėti ir į Filharmonijos muzikinę „virtuvę“, kur nuolat gludinamos bei tobulinamos gimsta nepakartojamos muzikos kūrinių interpretacijos.


Užsiėmimo metu mokiniai susipažins su stiklo dekoravimu, sukurdami savo pačių įvairiaspalvius vitražo puodelius. Mokiniai  išmoks perteikti kilusias kūrybines idėjas, įgis spalvų derinimo pagrindinių žinių. Stiklines dekoruosime specialiai stiklui skirtais dažais ir markeriais. Tai nuostabus būdas iliustruoti norimą idėją, viziją, temą ne ant popieriaus lapo, bet ant stiklinio gaminio. Išdekoruotus kūrinius po užsiėmimo mokiniai pasiima su savimi. Paslauga teikiama švietimo įstaigoje. Užsiėmimai vyksta atskirai kiekvienai klasei esant po 15-30 vaikų grupėje.


Ši edukacinė programa savo turiniu apima kelias erdves, kur sudaryta galimybė susipažinti su jautria tremties tema. Parengta programa sudaro galimybes moksleiviams  įtvirtinti ir pagilinti istorijos pamokose gautas žinias. Programą sudaro dvi dalys:
 I dalis. Susipažinimas su muziejaus ekspozicija tremties tema. Laisvės kovų istorijos muziejus Obeliuose sudaryta galimybė susipažinti su muziejuje esančiai ekspozicija, menančia tremtį. Eksponuojami daiktai, šeimos relikvijos žmonių, kurie ilgus dešimtmečius praleido tolimajame Sibire. Ekspozicinėje erdvėje muziejaus gidas pasakos ne tik apie muziejaus eksponatus, bet ir pateiks informaciją, kuriose vietose buvo kalinami ar tremiami Lietuvos gyventojai, programos dalyviai išgirs dainų fragmentus, dokumentinių filmų ištraukas apie tremtį.
II dalis. Apsilankymas tremtinio barake ir praktinės veiklos atlikimas. Muziejaus teritorijoje pastatyta tremtinio barako kopija, kurios interjerai sukurti panaudoti eksponatai, atkuriantys skurdžią tremtinio aplinką. Šioje erdvėje muziejaus lankytojai ne tik gali pamatyti kokiomis sąlygomis gyveno ištremtos lietuvių šeimos, bet ir apsirengti ir įsiamžinti autentiška to laikmečio apranga. Edukacinės programos dalyviams sudaryta galimybė rankiniu pjūklu pjauti rąstus, parašyti laišką, sveikinimą ant beržo tošies ar paprasto sąsiuvinio lape, parodyti asmeninius įgūdžius užkuriant ugniakurą paruošimui, svarstyklėmis pasverti duonos vadinamą „normą“. Apsilankymas Laisvės kovų istorijos muziejus Obeliuose tremties ekspozicijoje, tremtinio barako aplinkoje gido pasakojimas bei įgyta edukacijos metu, sudaryta galimybė pažinti ir patirti kokiomis sąlygomis ilgus dešimtmečius tremtyje tolimajame Sibire praleido Lietuvos gyventojai. Edukacinės programos apibendrinimas vyksta naudojant refleksijos metodą.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija


Šiaulių rajono savivaldybės kultūros centras

Murmesiukai ir stebuklinga pasakų skrynia - tai stebuklingas bendravimo būdas, kuriant pasaką.

Vaikai kartu su Murmesiukais kurs pasakos siužetą, tiek įprastomis, tiek ir naujomis aplinkybėmis.
Pasakos kūrimo procese Murmesiukai vaikams padės suvokti, kad stebuklai skiria realų pasaulį nuo pasakiško.
Murmesiukai traukdami iš skrynios stebuklus (stebuklingą pelenės kurpaitę ar batuoto katino batą, ar stebuklingą pupą ir kt.) padės vaikams kurti asmeniškas ar socialiai prasmingas istorijas.
Tokiu būdu vaikai bus mokomi susitvarkyti su esminiais žmogaus viduje kylančiais konfliktais, troškimais ir santykiais sveiku, visuomenei priimtinu būdu. Įgyti įgūdžiai darys milžinišką poveikį vaiko psichinei sveikatai, gyvenimo kokybei, vertybių sistemai bei įsitikinimams.


Edukacinė paskaita „UNESCO saugomų Lietuvos vietovių unikalumas“

Edukacinės paskaitos metu bus aiškinamasi, kuo svarbi šiandieniniam pasauliui yra UNESCO organizacija ir jos priimami sprendimai, kas yra Pasaulio paveldo konvencija bei  Pasaulio paveldo sąrašas, kas į jį ir kodėl patenka. Nuotraukų ir vaizdinių pagalba bus supažindinama su UNESCO saugomais objektais pasaulyje, kaimyninėse šalyse bei Lietuvoje. Aiškinsimės, kodėl Lietuvoje net 4 objektai buvo įrašyti į Pasaulio paveldo sąrašą ir ką tai reiškia pačiai valstybei bei jos gyventojams ir svečiams. Aptarsime šių objektų atsiradimo istorijas, jų genezę, stebėsime kaip per šimtmečius keitėsi šių objektų svarba vietiniams gyventojams bei esamai valdžiai. Nuotolinės edukacijos metu  moksleiviams bus diegiama, kad svarbu yra žinoti savo miesto ir šalies istoriją bei pažinti kaimyninių regionų miestus. Edukacijos pagalba moksleiviams suteikiama galimybė giliau pažinti UNESCO saugomas Lietuvos materialines ir nematerialines vertybes, skatinama pagarba ir domėjimasis ne tik  istorija, bet ir kultūra, paveldu ir jo tausojimu.


Judesio spektaklis "Agus ir monstriukai" (Nuotolinė paslauga)

Kamerinis judesio spektaklis "Agus ir monstriukai" sukurtas pagal didelio populiarumo tiek Lietuvoje, tiek 15-oje šalių susilaukusią komiksų knygų seriją "Agus ir monstriukai" (išleido leidykla "Apkabink mėnulį", 2018 - 2019 metais), kurią parašė katalonų autoriai Jaume Coponis ir Liliana Fortuny. Tiek knygoje, tiek spektaklyje veikia septynmetis Agus, kuris nemėgsta tvarkytis, yra išdykęs ir vis pamiršta, kas užduota namų darbams. Tačiau netikėtai susipažinus su knygų monstriuku Butinuku, jo gyvenimas apsiverčia aukštyn kojomis. Ir kas galėtų pagalvoti, kad vakarais Agus savo noru skaitys vaikų literatūros klasiką ir ja mėgausis? Nepamirštamuose nuotykiuose atsiskleidžia geriausios berniuko savybės – jautrumas, draugiškumas, empatija, smalsumas ir noras padėti kitiems. Pasaulyje žmonės yra apsėsti įvairių baimių, kurios "gimdo" įvairiausius monstrus ir trukdo žmogui pilnavertiškai gyventi. Bet ar visi monstrai yra blogi? Gal yra ir gerų monstrų? Gal tereikia tik pažiūrėti į savo baimę kitomis akimis? Kartais, baimė pralaimėti, reikalinga tam, kad suprastum bei atrastum naujų savo savybių, keltum sau naujus reikalavimus, darytum tai kuo niekad nesi daręs. Judesio spektaklio forma pasirinkta neatsitiktinai. Tokio amžiaus vaikams vizualūs problemų sprendimai gali būti daug geriau suprantami ir suvokiami, nei žodžiai. Komiksų knygų serija, spektaklio autorių įsitikinimu, teatro scenoje puikiai gali virsti šokiu, ieškančių naujų vizualinių išraiškos priemonių vaiko pasaulėžiūros formavimosi ypatumams suprasti. Spektaklį kuria ne vieną spektaklį vaikams pastačiusi profesionalų komanda: Auksinio scenos kryžiaus laureatas režisierius Antanas Gluskinas, choregorafas Donatas Bakėjus, kompozitorius Deividas Gnedinas ir dailininkė Liuka Sungailaitė.


Birštono mineralinio vandens šaltiniai žinomi nuo senų laikų, tad ši tema yra neatsiejama nuo Birštono miesto ir kurorto istorijos - oficialus kurorto įkūrimas ir net pirmasis rašytinis Birštono vardo paminėjimas siejamas būtent su mineraliniais vandenimis.
Edukacinės programos metu dalyviai susipažins su Birštono ir jo mineralinio vandens šaltinių istorija, sužinos apie dabartinius gręžinius, išgirs apie mineralinio vandens gavybą ir pilstymą, sužinos apie jo gydomąsias savybes, o užsiėmimo metu įgytas žinias įtvirtins asmeniniais įspūdžiais - ragaudami natūralų mineralinį vandenį.

Edukacinė programa stipriai orientuota į juslinius skonio, kvapo, lytėjimo patyrimus, tad tinkama ir asmenims su negalia ir / arba specialiaisiais poreikiais.


Edukacinė pamoka "Senovės lietuvininkų buitis ir rūbai"

Užsiėmimas vyksta etnografijos ekspozicijoje, kur pristatoma etnografinė dr. Hugo Šojaus kolekcija, surinkta XIX a. pabaigoje – XX a. pradžioje: lietuvininkų baldai, darbo ir buities įrankiai, apšvietimo priemonės, tekstilės kolekcija. Lankytojai turės galimybę susipažinti su unikaliais XVIII a. pabaigos lietuvininkų baldais, išgirs, kaip keitėsi lietuvininkių kostiumas, kuo garsėjo puošeivos vyrai; kokie skirtingi gyvenimo būdai gyvavo pamaryje, su kokiais iššūkiais susidurdavo žmonės, gyvenantys pelkėse, kopose, pievose ir kt. Užsiėmimo metu "pasivaikščiosime" po lietuvininko "stubą", mokysimės atskirti Mažosios Lietuvos gyventojų kostiumus nuo kitų regionų, mokysimės šišioniškių kalbos žodžių. Paslauga atliepia "Klaipėdos krašto prijungimo prie Lietuvos 100-ųjų metinių" minėjimo sukaktį.


Orientacinė programa - Veprių kraterio lobiai ir atradimai (5-8 klasėms)

Pristatome Jums nuo 2014m. vykstančią skautišką edukacinę programą. Kviečiame susipažinti su didžiausio meteorito kraterio Lietuvoje teritorija ir jį supančiais kultūriniais ir istoriniais objektais. Tai aktyvi, 8 km orientacinė programa gamtoje, paremta skautiškais metodais ir vertybėmis. Programos metu ieškosime kraterio deimantų, orientuosimės pagal koduotas žinutes, ieškosime paslėbto lobio, su skautų instruktoriais mokysimės užkurti ugnį lauko sąlygomis kaip tai darė mūsų protėviai. Klasės komandinis darbas ir dvasia, strateginis ir kritinis mąstymas ir nauji įgūdžiai užpildyti istorijomis ir įdomių gamtos objektų pažinimu.
Tai išbandymas ir iššūkis klasės komandai. Programos tikslas - vadovaujantis skautiškais metodais ir vertybėmis susipažinti su kultūros paveldo ir istorinėmis vietomis Ukmergės rajone bei įgyti gyvenime praversiančių įgūdžių.
Išnaudosime visas gamtos erdves: Skautų slėnio infrastruktūrą, Šventosios upę, miškus, istorinius ir kultūrinius objektus bei informaciją apie juos. Nedideles komandas lydės skautų vadovai, su kurių pagalba dalyviai mokysis uždegti ugnį be degtukų, naudoti virves ir mazgus įveikiant gamtos kliutis ir įgis kitų išgyvenimo gamtoje įgūdžių.
Edukacinė programa visada adaptuojama pagal dalyvių amžių, patyrimą ir norimą sudėtingumo lygį. Priimamos grupės su specialiaisiais poreikiais, atsižvelgiama į kitus pageidavimus. Kiekviena programa iš anksto suderinama su atvykstančiais dalyviais, pateikiama papildoma pasiruošimo dokumentacija, instruktažai, žemėlapiai.
Programos metus dalyviai praktiškai išbando ir mokosi dirbti su žemėlapiais, žygio ir išgyvenimo gamtoje priemonėmis: virvėmis, ugnies skeltuvais, pirmos pagalbos paketais, radijo stotelėmis ir kt. Programos metu sieksime ugdyti bendrąsias kompetencijas – savarankiškumą, smalsumą, gebėjimą dirbti grupėje, pasitikėjimo savimi įgūdžius, būtiniausius savarankiško gyvenimo įgūdžius. Ar tavo komanda yra pasiruošusi iššūkiams ir lobių paieškais?


Mandala - sąsajos su Lietuvių liaudies menu. Velykinė edukacija.

Žodis „mandala“ yra kilęs iš sanskrito kalbos ir reiškia ne tik ratą, diską, sferą, bet ir bendruomenę, susirinkimą. Mandalos – iš pirmo žvilgsnio paprasti piešiniai. Tačiau tai gali pasirodyti tik neatidžiai pažiūrėjus. Išmokus jas piešti ugdome ne tik kūrybiškumą, mes gydome save, kuriame taiką ir harmoniją savyje, šeimoje, klasėje.

Mandalos metodas naudojamas meno terapijoje, psichoterapijoje, meditacijoje ieškant savo „aš“ suvokimo. Pirmasis, kuris Vakarų psichoterapeutus supažindino su mandalos idėja, buvo Karlas Jungas.

Paplitęs suvokimas, kad mandala išskirtinai rytų kultūros elementas, tačiau jos atitikmenų galima rasti įvairiose pasaulio kultūrose. Lietuvių ir sanskrito kalbos turi artimą ryšį, taigi žodį „mandalą" lengvai išversime į lietuvių kalbą - tai „mano dalia". Užsiėmimo metu bus aptarta žodžio mandalą reikšmė, kilmė, istorija, apraiškos lietuvių liaudies mene ir mums pažystamoje gamtoje. Mandalų raštai labai panašūs į margučių raštus. Todėl bus pateikiami įvairūs margučių pavyzdžiai. Tai pažadins smalsumą ir susidomėjimą.

Piešimas bus vykdomas grupėse, todėl vaikai mokysis ne tik atsipalaidavimo, mandalų kūrimo meno, bet ir idėjų grupėje generavimo, bendro kūrybinio darbo, bendravimo ir bendradarbiavimo.

Grupėms bus leidžiama patiems netrukdomai pasinerti į kūrybinį procesą, drąsiai eksperimentuoti, priimti sprendimus, išmėginti vis naujas idėjas. Kūrybos metu bus skatinamas kritinis mąstymas ir teks spręsti problemas, kurios neišvengiamai kyla bendro kūrybinio proceso metu.

Vaikai šioje veikloje bus orientuoti ne tik į rezultatą, bet į patį procesą, net tai laisvas, pasąmoningas, žaismingas ir malonus vyksmas. Būtent galimybė išgyventi šią kūrybinę veiklą, ją patirti, įsijausti, sukels vaiko smalsumą, skatins tyrinėjimo ir atradimo džiaugsmą net ir po užsiėmimo.


„Smalsiukų laboratorija“ tai Pasvalio krašto muziejuje vykstantis edukacinis renginys, sujungiantis istoriją, gamtos mokslus bei chemijos eksperimentus į vieną visumą. Visi bus supažindinti su saugumo taisyklėmis bei dėvės apsauginius rūbus. Edukacijos metu vaikai patys savarankiškai eksperimentuos: stebės įvairias chemines reakcijas, aiškinsis daiktų fizikines savybes, susipažins su sąvokomis, sužinos įvairių istorinių faktų. Edukacijos metu vaikai galės išmėginti įvairaus dydžio ir formų magnetus, „sukelti“ lietų stiklinėje, padaryti ugnikalnį ar net sniegą.


Kaip mano pasirinkimai internete kuria geresnį pasaulį

Kviečiame moksleivius į kultūrinę-pažintinę kelionę po skaitmeninį pasaulį! Čia dalinsimės, kokių galių turi kiekvienas mūsų kliktelėjimas bei kaip mūsų pasirinkimai internete gali daryti pasaulį geresnį.

Už rankos vedamės mažuosius moksleivius į skaitmeninę kelionę, virtualią erdvę, kurioje smalsiai dairomės ne tik kaip vartotojai, bet ir kaip kūrėjai. Tai, ką kuriame ir kuo dalinamės internete, yra mūsų neišnykstantis skaitmeninis pėdsakas. Jis, drauge su skaitmeninėmis patirtimis, yra mažo žmogaus tapatybės dalis, kurią vieni kuria sąmoningiau nei kiti. Skatiname sąmoningą kūrybą. Keliaujame „pasipuošę“ kritiko akiniais – mokydamiesi atsirinkti turinį, vertinti jo kokybę, kelti klausimus, kurie padėtų atskirti pelus nuo grūdų internete.

Ugdomas gebėjimas virtualioje erdvėje elgtis kultūringai ir kurti atsakingai ne tik apsaugo kiekvieną nuo nepageidaujamų patirčių internete, bet ir sudaro sąlygas naudotis technologijų galimybėmis saviraiškai ir kūrybai.

Edukacija susideda iš 3 dalių: pristatymas, interaktyvūs žaidimai ir diskusija su dalyviais. Jos metu dalyvius pratiname prie minties, kad visa mūsų veikla internete prisideda prie interneto kultūros formavimo.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Spektaklis – F. Baumo „Tikroji Kalėdų Senelio istorija“

Spektaklis pasakoja Kalėdų Senelio istoriją, paremtą krikščioniškuoju pradu. Vaikai supažindinami su šv. Mikalojaus
atsiradimu bei gyvenimu šioje žemėje, remiantis istoriniais faktais. Vaikams suprantama kalbama pateikiami faktai bei
Kalėdų Senelio ir šv. Mikalojaus sąsajos. Tikslas – supažindinti vaikus su tikrosiomis Kalėdų atsiradimo priežastimis bei
pagilinti vaikų suvokimą apie Kalėdas, remiantis istoriniais faktais bei pasaulinio garso rašytojo F. Baumo kūryba. Tai muzikinis spektaklis, kuriame gausu muzikinių ir
choreografinių intarpų. Spektaklio metu į veiksmą įtraukiami ir žiūrovai, skatinami kartu improvizuoti ir kurti scenoje su
aktoriais. Įspūdingų formų kaukės, šventinę nuotaiką puošiantys teatro kostiumai, atgyjantys F. Baumo personažai, įkūnyti
scenoje – Nykštukai Viska ir Kitleris, gražioji Karalienė Fėja, nenuoramos kalnų demonai, geros žinios nešėjai Tibis ir Libis
– visa tai ir dar daugiau lauks kiekvieno mažojo žiūrovo Juoko slėnyje.
Spektaklio tikslas – supažindinti vaikus su tikrosiomis Kalėdų atsiradimo priežastimis bei pagilinti vaikų suvokimą apie Kalėdas, remiantis istoriniais faktais bei pasaulinio garso rašytojo F. Baumo kūryba.
Uždaviniai: (1) supažindinti vaikus su tikrąja Kalėdų Senelio (šv. Mikalojaus) atsiradimo bei gyvenimo istorija; (2) išryškinti
Kalėdų Senelio pristatomas vertybes ir svarbą vaikui; (3) supažindinti vaikus su iš katalikybės kilusia dovanojimo tradicijos istorija; (4) padaryti hermeneutinį šuolį nuo Kalėdų Senelio fikcijos, kuri reprezentuoja nebūtinai geras vertybes, prie Šv. Mikalojaus, kurio vertybės išties susijusios su tikra Kalėdų dvasia.
VšĮ Raganiukės teatras - tai ne vyriausybinis teatras jau daugiau nei dvidešimt metų kuriantis vaikams Lietuvoje. Per šį
laikotarpį teatras yra sukaupęs patirties statant profesionalius įvairių žanrų ir stilistikos spektaklius pagal žymiausių pasaulio
autorių kūrybą bei edukacines programas pradinių klasių moksleiviams, vykdo neformalųjį ugdymą.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Socialinė, emocinė ir sveikos gyvensenos kompetencija


Jurbarko rajono savivaldybės viešoji biblioteka

Su mokiniais kalbama apie patyčias: kas tai yra, kaip su tuo kovoti, galima iš žmogaus juoktis, ar ne. Papasakojama apie regos negalias, apie garsius, daug pasiekusius neregius. Paaiškinama, kaip neregį reikėtų vesti, kaip neregiui galima padėti atsisėsti, kaip paaiškinti, kur daiktas yra, kaip svarbu tvarka ir pastovumas jų namuose. Mokiniams trumpai pateikiama Brailio rašto atsiradimo istorija, jo pritaikymas Lietuvoje. Paaiškinama Brailio rašto principai, supažindinama su abėcėle. Parodomi rankraščiai ir leidiniai Brailio raštu. Pasiūloma patiems pabandyti atsidurti neregio kailyje. Vaikai bando rašyti Brailio raštu, simuliacinių akinių pagalba gali patirti, kaip viena ar kita liga pažeidžia regėjimą, užrištomis akimis bando vaikščioti su balta lazdele, „eiti į parduotuvę" ir rinktis produktus, arba tiesiog pojūčių pagalba atpažinti produktus.


Spektaklis „#beskambučio“ – tai atvirumo pamoka, vykstanti įvairiose Lietuvos mokyklų erdvėse. Spektaklis kviečiantis ne į teatrą, bet atvažiuojantis pas mokinius, jų tėvus ir mokinius. Aktorius ir režisierius Paulius Tamolė nusprendė sukurti spektaklį truputį vyresnei auditorijai – paaugliams. Šiai amžiaus grupei spektaklių teatrų repertuaruose labai nedaug. „Prieš kurdami „#beskambučio“ darėme tyrimą, bendravome su mokyklų bendruomenėmis, mokiniais, norėjome parinkti temas, kurios būtų „jų“, juos domintų, įtrauktų. Todėl nusprendėme spektaklį kurti mokinių teritorijoje – mokykloje, bet ją padaryti šiek tiek kitokią, neatpažįstamą, netikėtą“, – sako režisierius. Bevažinėdami po mokyklas menininkai sako pastebėję atvirumo stygių jose. Dalintis savo asmeninėmis istorijomis spektaklyje ir taip skatinti pokyčius Paulius Tamolė pakvietė įvairių kartų aktorius. autrią istoriją papasakojusi aktorė Kamilė Petruškevičiūtė už vaidmenį šiame spektaklyje buvo apdovanota 2017 m. „Auksiniu scenos kryžiumi“.


Adomynės dvaras – gražus ir retas medinės architektūros paminklas. Vykdant restauracijos darbus dvaro kieme buvo rastas
puodas su sidabrinėmis monetomis. Manoma, kad surasti tikrai dar ne visi ponų paslėptieji turtai... Pabandykite – gal Jums
pavyks surasti senųjų dvaro šeimininkų lobius!!! Programos metu: susipažinsite su dvaro istorija, senaisiais šeimininkais ir jų
gyvenimų akimirkomis, prisiliesite prie medinės architektūros subtilybių, patys išbandysite savo rankų miklumą kepdami
skaniąsias Adomynės „Pagrabines“ bandeles, turėsite įveikti daugybę smagių užduočių, kurios artins Jus prie pagrindinio
tikslo – didžiojo Adomynės lobio, kuris kiekvienąkart bus vis kitoks!.. Tad Jūsų laukia: • Pasivaikščiojimas po dvarą •
Adomynės „Pagrabinių“ bandelių kepimas (svečiams pageidaujant) • Senoviški Adomynės apylinkių vaikų žaidimai •
Bandelių degustacija • Lobio ieškojimas Atvykite – jūsų laukia smagi popietė ne tik dvare, bet ir dvaro parke prie gražaus
pono samdinių rankomis iškasto tvenkinio ir nepakartojamo skonio karštas patiekalas, kurio neparagausite niekur kitur!!!


Švilpikų gaminimo edukacinę programą veda tradicinė amatininkė Dalia Ramonienė. Iš paruoštų produktų ruošiama masė, formuojami švilpikai, pašaunami į iškūrentą krosnį, ruošiamas spirgučių padažas. Iškūrentoje autentiškoje krosnyje kepant švilpikams, dalyviams pasakojama apie bulvių atsiradimo istoriją pasaulyje bei Lietuvoje, tradicinius lietuvių patiekalus. Pasidengiamas stalas, vyksta degustacija.


Sklando legenda, jog pirmasis kilimas atsirado Nojaus laive, kai laivu plaukusių avių vilnos krito ant grindų, drėko ir buvo trypiamos kanopų. O kai avys paliko laivą, ant grindų gulėjo šiltas vilnonis kilimas. Vėlimas yra viena seniausių vilnonių audinių gamybos technikų, kuri nėra užmiršta ir šiais laikais. Būtent tik natūrali vilna turi ypatybių susivelti, formuoti veltinį. Užsiėmimo pasirinktas būdas - šlapias  su karštu vandeniu ir ūkišku  muilu, taip kaip buvo senovėje. Veiklos procesas: pasakojimas  koks vilnos apdirbimo  procesas ir kada jau galima dirbti; demonstravimas:  kepurių pavyzdžių pagalbą,  leidžiant jiems patiems pasimatuoti ir savarankiškai nuspręsti kokią formą jie nori nusivesti.   Išdalinusi formas  ir vilną, padedant, pilant šiltą vandenį, išmuiluojant pirmiau rankas, paskui ir vilną, pradėsime vėlimo procesą. Šio proceso metu vilnos pluoštas plyšta ir susikimba vienas su kitu, sudarydamas tankų ir vienalytį vilnos pluoštą.   Pusiau užmirštas amatas atgimė šiuolaikinėje mados industrijoje, o veltinis, pagamintas pagal senovinę technologiją, įgavo daug naujų spalvų.
Edukaciniuose užsiėmimuose mokys kurti draugiškus, empatiškus, atjauta pagrįstus, pagarbius vienas kitam santykius.  Draugiška ir pagarbi aplinka skatins
grupės narius dalytis idėjomis, diskutuoti ir mokytis. Ugdant jų bendražmogiškąsias savybes ir formuosis jų vertybės, elgesio kultūros įgūdžiai. Užsiėmimo metu moksleiviai bus aprūpinami visomis reikiamomis priemonėmis.
Metodai: grupės formavimo, bendradarbiavimas grupėje, individualus darbas, darbas mažose grupelėse, savęs įvertinimas, praktinių pavyzdžių analizė,  diskusijos,  kūrybiniai užsiėmimas, refleksija,  situacijų modeliavimas ir pan.
Laukiami rezultatai: 1. geriau pažins save; 2. išmoks labiau pasitikėti savimi; 3. Išmoks priimti sprendimus, įveikti baimę. 4. mokytis reikšti savo nuomonę; 5. mokysis dirbti komandoje ir bendradarbiauti.
Tai puiki edukacija norint paįvairinti technologijų, dailės ir kitas  pamokas.


TARP NATŲ - muzikos valanda MUZIKOS SVETAINĖJE

Projekto "TARP NATŲ - muzikos valanda" koncertų temos labai įvairios ir gali būti derinamos su pedagogais ir moksleiviais pagal poreikį ir pageidavimą. Galima skirti kelias temų grupes pagal atlikėjų sudėtį (šiuose koncertuose dalyvaus 1-2 atlikėjai). Pavyzdžiui: „Liaudies instrumentų muzikos valanda“, „Smuiko muzikos valanda“, „Vokalinės muzikos valanda“, „Mušamųjų muzikos valanda“, „Kontraboso muzikos valanda“ ir pan. Gali būti skirtingų epochų muzikos valandos: „Baroko muzikos valanda“, „Romantizmo muzika fortepijonui“ ar „XX a. muzikos valanda“. Moksleiviams, ypač 5-8 klasių, gali būti patrauklus LMS narių siūlymas rengti koncertus su savo mokiniais iš Vilniaus muzikos mokyklų. Tokio pobūdžio koncerte moksleiviai iš karto pajus subtiliai pateiktas atlikimo interpretacijos paslaptis. Ypač turiningi monografiniai koncertai. Aktorė Virginija Kochanskytė yra sukūrusi net kelias tokio pobūdžio programas: „Vincas Kudirka“, „Mykolas Kleopas Oginskis“, o pianistai Šviesė Čepliauskaitė ir Andrius Vasiliauskas - monografines Stanislovo Moniuškos fortepijoninės ir vokalinės muzikos programas. Tikime, kad didžiausias mūsų siūlomų edukacinių koncertų privalumas - galimybė derinti programas ir atlikėjus pagal atvyksiančių moksleivių poreikį ir amžių. O pagrindinis LMS narių, dalyvaujančių programoje tikslas - užmegzti tampresnį emocinį ir intelektinį kontaktą su jaunimu, atskleisti aukštosios muzikos teikiamas vertybes ir tikėti, jog didžioji jaukiuose koncertuose apsilankiusių moksleivių dalis tikrai taps rimtų aukštosios muzikos koncertų, rengiamų koncertinių įstaigų salėse, klausytojais. Koncertų programų pasiūlymai detalizuojami LMS svetainėje: http://parduotuve.muzikusajunga.lt/koncertai


Dokumentinių filmų peržiūros ir diskusijos po jų siekia ugdyti kuo įvairesnes mokinių kompetencijas meno raiškos, kūrybinio mąstymo, pilietiškumo, socialinio aktyvumo, kultūrinio pažinimo ir išprusimo srityse, siekia paveikti paveldo ir istorinio naratyvo atmintį lavinant Lietuvos ir Europos sąjungos pilietį.
Dokumentinių filmų ciklas "Kino istorijų kablys" skirtas vyresniojo amžiaus mokinių pilietiškumui, kūrybiškumui ugdyti. Ciklą sudaro penki dokumentiniai filmai: „Labas rytas, Alytau!“, „Kalba Alytus“, „Mokytojas. Adolfas Ramanauskas- Vanagas“, „Meilės ir atminties namai“, „Kolekcionierius“,  susiję su Alytaus miesto ir Alytaus apskrities istoriniais įvykiais ir edukacinis – dokumentinis filmas „Shalom, Kaune!“, kuriame apžvelgiamas  Kauno žydų indėlis į Nepriklausomos Lietuvos kūrimą.
Filme „Labas rytas, Alytau!“ dominuoja istorinės atminties ir emigracijos temos kuri reiškiasi per senelio ir anūko santykius. „Kalba Alytus“ pristatoma istorinio virsmo tema.  „Mokytojas. Adolfas Ramanauskas-Vanagas“ pateikiama asmenybės ir istorinio būtinumo priešintis okupacijai tema. Filmas „Meilės ir atminties namai“ pasakoja apie žydų tautos gyvenimą Alytuje ir Alytaus apskrityje. Trumpo metro dokumentikoje „Kolekcionierius“ gvildenama estetinio susižavėjimo, meninės atminties ir asmens indėlis saugojant unikalų žydų tautos meninį paveldą. Filme „Shalom, Kaune!“ dokumentuojamas išlikęs materialus paveldas, apie tarpukario žydų bendruomenės indėlį kuriant Nepriklausomą Lietuvos valstybę, prisimenamos ryškios asmenybės gimusios Kaune ir garsinusios jo, bei Lietuvos vardą visame pasaulyje.
 Kino filmai demonstruojami unikalioje, restauruotoje erdvėje audiovizualiųjų menų centre(buvusioje sinagogoje), kurioje yra puiki video ir audio technika(ekranas, projektoriai, įgarsinimo aparatūra). Kino edukacinių susitikimų metu mokiniai turės galimybę susipažinti ir su šiuo puikiu paveldo objektu. Veiklos įgyvendintojas režisierius Arvydas Kinderis.


Jesmonito dirbtuvės: Kelionė į pasaulį, kuriame viskas tampa menu! (išvažiuojamasis)

Šilutės rajono savivaldybės Fridricho Bajoraičio viešoji biblioteka

Įsikvėpti ir pradėti kurti iš jesmonito – tai nuostabi galimybė moksleiviams atrasti populiarėjančią pasaulyje medžiagą, kuri leidžia vaikams tapti tikraisiais meno kūrėjais. Per įdomias ir interaktyvias dirbtuves moksleiviai išmoks ne tik kurti iš jesmonito medžiagos meninius darbelius, bet ir, naudodamiesi skaidrėmis bei interaktyviu ekranu, pažins tokių garsių kūrėjų kaip Leonardo da Vinci, Michelangelo, Jeff Koons ir kt. senojo ir naujojo meno istoriją, jų kūrėjus ir žymiausius darbus. Taip pat jie susipažins su jesmonito medžiagos ištakomis, savybėmis bei plačiomis jo panaudojimo galimybėmis. Tai kelionė, kurioje žaidžiama su spalvomis, forma ir tekstūromis, o kūrybiškumas tampa raktas į neribotą meninio išsireiškimo pasaulį. Atvyk, kurk ir keliauk į pasaulį, vadinamą jesmonitu! Išvažiuojamoji paslauga teikiama: Šilutės rajono savivaldybėje, Klaipėdos ir Tauragės apskrityse.


Paskaita „Pirmosios lietuviškos knygos ir spaustuvės“

Paskaitos metu apžvelgsime knygų gimimo istorijas pasaulyje iki sukuriant  spausdinimo presą, prisiminsime, kas ir kada sukūrė dabartinio popieriaus prototipą, o kam teko garbė sukonstruoti pirmąjį knygų spausdinimo aparatą. Pažintį su Vilniuje įsikūrusiomis pirmosiomis spaustuvėmis pradėsime nuo 2022 m. 500 metų jubiliejaus šventusios čia spausdintos knygos ir spaustuvininko, davusio pradžią spaustuvėms Vilniaus mieste. Paskaitos metu susipažinsime senosiomis spaustuvėmis bei jų spausdinama medžiaga: knygomis, laikraščiais, valstybiniais dokumentais.
Aiškinsimės, kokie Lietuvos valdovai ir didikai turėjo didžiausią įtaką rašto kultūrai, knygų atsiradimui bei lietuvių kalbos puoselėjimui. Kuri spaustuvė išleido pirmąją lietuvių kalba parašytą knygą Lietuvoje ir kodėl pati pirmoji lietuviška knyga M.Mažvydo „Katekizmas“ buvo išleista ne Lietuvos teritorijoje? Paskaitos pabaigoje moksleiviai turės galimybę įtvirtinti išgirstas žinias telefonų ar planšečių pagalba žaisdami „Kahoot“. Paslauga atliepia „Vilnius 700“ minėjimo sukaktį.
Edukacijos pagalba moksleiviams suteikiama galimybė giliau pažinti pirmųjų spaustuvių ir knygų atsiradimo istoriją, priežastis, skatinama pagarba ir domėjimasis miestų istorija, kultūra, materialiu ir nematerialiu paveldu ir jo tausojimu.


Lėlių spektaklis "Kelionė pas Todėl" (filmuota medžiaga)

Prasideda spektaklis nuo to, kad Teisutis su Meilute išjoja kažkur TEN, už vaivorykštės, pas atsakymų karalių Todėl, nes jie nori viską žinoti. Vaikai  prijoja įvairias pilis, kuriose gyvena klaustukai - karvė tinginė vardu KAM, kurmis KUR - jis yra neklaužada bei nevaleika, pas jį galima nesiprausti, nesivalyti dantų, šiukšlinti bei daryti kitus negerus dalykus. Sekančiose pilyse gyvena klaustukai - skundikas genys KAS,  pagyrūnas klaustuka-gaidys Ką ir melagis, apgavikas klaustukas gyvatė Kodėl. Galiausiai nuvargę vaikai prijoja didelę vaivorykštinę pilį, kurioje gyvena atsakymų  karalius Todėl. Ir, kadangi, vaikai buvo tokie drąsūs, nugalėjo klaustukus (neigiamus charakterio bruožus), karalius padovanojo jiems dvi gyvenimiškas paslaptis. Kadangi Teisutis moka skaityti ir jis perskaito klaustukų pavadinimus, o Meilutė moka skaityti tik iki 2 raidžių bei yra nekantri, todėl susidaro kuriozinės situacijos, kurios labai pralinksmina žiūrovus. Aktorius vaidina vienas, geba kalbėti skirtingais balsais, kuriais įgarsina lėles. Yra 7 spektaklio scenos, kurios keičiasi, sukant dekoracijos audinį su nupieštais vaizdais ant specialių įtaisų.


Edukacinis užsiėmimas "Priimk jūros iššūkį!"

Nuo seno žmonės bandė prisijaukinti jūrą ir kūrė įvairias gelbėjimosi priemones, kad vandenyje būtų saugiau. Leisdamiesi į jūrą jūreiviai negali būti tikri, kad iš jos grįš namo. Nepaisant pavojų žmogų visada traukė prie vandens. Drąsuoliai nuolatos metė iššūkį stichijai, ieškodami vis naujų priemonių, kad sužinotų, o kas gi ten, kitoje jūros pusėje? Būtent įprastas smalsumas paskatino progresą ir leido žmonėms daryti atradimus. Edukacinio turinys taip ir sukonstruotas - būtent smalsumo žadinimu ir atradimų skatinimu. Atsakingai parinktos užduotys, skatina netradiciškai susipažinti su ekspozicija – tai tarsi iššūkių kupina kelionė, kuri skatiną tyrinėti, atrasti geriausia išsigelbėjimo būdą. Užduotys reikalauja komandinio darbo, atsakingumo už save ir kitus, greitos orientacijos, greitos informacijos paieškos. Patirtys jūroje lengvai pritaikomos kasdienėje veikloje. Patyriminei veiklai yra sukurtos interaktyvios šiuolaikiniais technologiniais sprendimais pagrįstos edukacinės priemonės. Yra sudarytos sąlygos pamatyti, paliesti ir originalius eksponatus.


Edukacinė programa "Kaip Tomui įsižiebė lemputė?"

Viešoji įstaiga Lietuvos energetikos muziejus

Ar įsivaizduojate, kodėl nuspaudus jungiklį, namuose įsižiebia šviesa? Jeigu ne, kviečiame užsisakyti Energetikos ir technikos muziejaus edukacinę programą “Kaip Tomui įsižiebė lemputė”. Edukacijos metu susipažinsite su technikos kultūros paveldu, ugdysitės kūrybingumą ir kritinį mąstymą apie technikos progresą, iššūkius, su kuriais susidūrė išradėjai, kritiškai vertinsite problemas, su kuriomis susidūrė išradėjai ir galėsite siūlyti savo sprendimo variantus. Svarbiausia, pasijausite visai kaip Tomas Edisonas, nes galėsite sukonstruoti savo lemputę!

Kultūros paveldas; Tarpdisciplininis menas


Tai tęstinė edukacija, vykstanti artėjant didžiosioms metų šventėms – Kalėdoms, Užgavėnėms, Velykoms, Rasoms (Joninėms), Vėlinėms. Joje aptarsime svarbiausius šių švenčių papročius ir tradicijas, aiškinsimės jų prasmes ir pabandysime patys pasigaminti svarbiausius šventinius atributus. Artinantis Kalėdoms, rišime šiaudinį žaisliuką. Prieš Užgavėnes – pasidarysime kaukes. Prieš Velykas – gilinsimės į  margučių raštus ir technikas. Laukdami Rasų šventės, mokysimės pinti vainiką. Prieš Vėlines - kursime geležinės saulutės eskizą. Edukacijos autoriai pažintį su kalendorinių švenčių tradicijomis  paverčia įdomiu ir įtraukiančiu nuotykiu, kurio dalyviai tampa smalsiais tyrinėtojais, aktyviais diskusijos dalyviais ir išradingais kūrėjais. Edukacija sukurta Lietuvos nacionalinio muziejaus padalinyje „Istorijų namai“.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija


Šio užsiėmimo metu vaikai išmoks pasigaminti visiškai natūralų kietąjį šampūną be jokių sintetinių priedų. Šis šampūnas neterš gamtos ir bus visiškai ekologiškas, nes jam nereikalinga plastiko pakuotė. Jį supakuosime į lininį maišelį, todėl jis bus patogus naudoti ir namuose ir kelionėje. Vaikai bus supažindinti su natūralaus kietojo šampūno gamyba: kilme, istorija, ingridientų maišymo metodais, ingridientų savybėmis, tarpusavio suderinamu ir poveikiu plaukams. Praktinėje užsiėmimo dalyje vaikai sukurs visiškai natūralų kietą šampūną, kurį po užsiėmimo išsineš namo. Gaminsime tvarų kietą šampūną iš visiškai natūralių ingridientų (natūralių kietųjų ir skystųjų aliejų, hidrolatų, įvairių spalvų molių, vaistažolių, vaisių ir sėklų miltelių). Sukurtą šampūną iškvepinsime natūraliais eteriniais aliejais bei įdėsime į lininį maišelį, kuriame jis bus laikomas, o maišelį bus galima panaudoti vėliau dar daug kartų. Po užsiėmimo vaikai išsineš namo receptą, pagal kurį galės savarankiškai kurti natūralius šampūnus namuose, pritaikydami užsiėmimo metu įgytas žinias.


Ši programa - tai kupina emocijų kelionė laiko mašina į XIIIa. Programos tikslas – gyvai, pristatyti XIII a. istorijos laikotarpį, kuomet Lietuva formavosi kaip valstybė. Šios programos metu vaikai istoriją išgyvens patys, per aktyvų dalyvavimą: • susipažins su XIII a. gyventojų drabužiais – iš kokių medžiagų buvo siuvami drabužiai, kokie aksesuarai ir kokiu tikslu buvo naudojami, kokiais papuošalais puoštasi ir pan. Kiekvienas programos dalyvis apsirengs senoviniu drabužiu, kelis dalyvius patys vaikai aprengs pilnu XIII a. vyro ir moters kostiumu. Sužinos kokias pareigas ir teises turėjo to meto vyrai ir moterys. • Praktinių užduočių pagalba vaizdžiai susipažins su to meto kario kasdienybe: pajausti tikro kalavijo svorį, išbandyti skydų sienos jėgą, pasimatuoti kario šarvus, šalmą, skydą ir kitus ginklus. Programa užbaigiama teatralizuotu pasakojimu apie Karaliaus Mindaugo nuopelnus suvienijant įvairias baltų žemes ir pradedant Lietuvos kaip stiprios ir galingos valstybės istoriją. Atvykę į Jūsų mokyklą, sukursime autentišką, gausią rekonstruotų, pagal tikrus archeologinius radinius eksponatų aplinką, leidžiančią mokiniams lengvai įsijausti į to meto gyvenimą. Visi programoje naudojami eksponatai (skydai, ginklai, šarvai rūbai) yra naudojami, juos galima liesti, matuotis, įvertinti jų struktūrą, svorį ir kt. Šios programos pagalba siekiame vizualizuoti mokykloje gautas teorines žinias apie Karaliaus Mindaugo laikus, praplėsti mokinių akiratį, leisti susidaryti platesnį to laikotarpio vaizdą, Suteikti kuo daugiau teigiamų emocijų ir pažinimo džiaugsmo prisiliečiant prie to meto ginklų, senovinių rūbų rekonstrukcijų, papuošalų bei skatinti pasididžiavimą ir pagarbą savo protėvių kraštui, istorijai, kultūrai. SVARBU: Ši edukacija organizuojama, kai tai pačiai dienai rezervuojamos 4 - 5 tos pačios mokyklos dalyvių grupės (grupės dydis 15–30 mokinių).


Dzūkijos-Suvalkijos saugomų teritorijų direkcija

Edukacinės pamokos metu moksleiviai ne tik linksmai praleis laiką žaisdami, dainuodami, tačiau ir sužinos įdomių faktų apie pelėdas, ir jų vaidmenį tautosakoje, dailėje, išmoks atpažinti pelėdų balsus. Taip pat kiekvienas vaikas sukurs ir sau pasigamins po suvenyrą - pelėdžiuką.


Edukacinė ekskursija „Senojo lietuvių tikėjimo ženklai Vilniuje“

Tikslas:
Moksleivių kultūrinis paveldosauginis ugdymas edukacinės ekskursijos pagalba, siekiant paskatinti juos aktyviau domėtis istoriniu - kultūriniu paveldu Vilniaus senamiestyje bei susipažinti su ikikrikščioniškojo laikotarpio senojo lietuvių tikėjimo ženklus menančiu Vilniaus senamiesčiu.

Uždaviniai:
- sužinoti daugiau senojo lietuvių tikėjimo detalių, susieti šias žinias su atrastais Vilniaus senamiesčio objektais;
- aplankyti Vilniaus senamiesčio vietas, susijusias su senojo lietuvių tikėjimo ženklais ir mokintis juos atpažinti;
- ugdyti vaikų pastabumą, norą tyrinėti ir orientuotis senamiestyje;
- žadinti vaikų domėjimąsi savo miesto istorija bei kultūra;
- įtraukti vaikus į gyvą miesto istorijos tyrinėjimą;
- skatinti mokinius mylėti, tausoti materialųjį ir nematerialųjį paveldą.

Edukacinės ekskursijos metu Vilniaus senamiestyje ieškosime ikikrikščioniškojo laikotarpio lietuvių senojo tikėjimo ženklų, kuriuos paliko čia gyvenę lietuviai arba šie reliktai buvo perkelti į Lietuvos sostinę jau vėlesniais laikais. Aiškinsimės, kaip Žemutinės pilies teritorijoje atsirado dubenuotieji akmenys ar akmeninė boba, ką liudija Ragučio akmuo ir kodėl Pereskevos cerkvė buvo pastatyta būtent toje vietoje. Iš naujo kalbėsime apie karalių Mindaugą, kuris pirmasis priėmė krikščionybę, sužinosime, kur žyniai skelbdavo savo naujienas, kas buvo dabartinės Katedros vietoje bei ieškosime tikrojo Šventaragio slėnio bei Taurakalnio, minimų senose Vilniaus legendose. Lankysime Medeinos skulptūrą, prisiminsime lietuviškų dievybių pavadinimus, domėsimės ant bažnyčių sienų likusiais senaisiais ženklais. Edukacijos pagalba moksleiviams suteikiama galimybė giliau pažinti senamiesčio paveldo vertybes, skatinama pagarba ir domėjimasis miestų istorija, kultūra, paveldu ir jo tausojimu.


Tikslas: Bendradarbiaujant su Vilniaus knygrišių gildija, populiarinti knygrišio amatą.
Uždaviniai: supažindinti lankytojus su knygrišio amatu per praktinę veiklą; sudaryti lankytojams sąlygas aktyviai ir kūrybingai dalyvauti edukaciniuose užsiėmimuose.
Edukaciniame centre muziejaus darbuotojai moko knygrišio amato paslapčių. Užsiėmimo dalyviai apžiūri autentiškus knygrišio Leono Panavo įrankius, susipažįsta su naudotomis medžiagomis, apžiūri įvairiai išdirbtos odos pavyzdžius, analizuoja ir diskutuoja apie jų panaudojimo galimybę. Demonstruojame keletą šio knygrišio autentiškų knygų įrišų, odos dekoro pavyzdžių. Juos aptardami diskutuojame apie knygrišio amato svarbą knygos istorijoje. Pagėgių savivaldybės Martyno Jankaus muziejus unikalus tuo, kad lankytojai turi galimybę pamatyti „Amžinosios Rambyno kalno knygos“ antrąją dalį, kuri įrišta 2002 m. laikantis viduramžių knygrišių tradicijų. Kalbėdami su lankytojais apie tai, kaip ir kokias medžiagas naudojant įrišta knyga, kas sudaro knygos svorį, nejučia įsigiliname į šimtmečius skaičiuojančio knygrišio amato subtilybes. Jau daug metų muziejus bendradarbiauja su Vilniaus knygrišių gildijos nare, menotyrininke, knygriše Rūtą Taukinaityte-Narbutiene. Ji ne kartą vedė knygrišystės mokymus muziejaus darbuotojams ir aplinkinių bendruomenių nariams. Turime jos įrištų knygelių, kurias gali apžiūrėti mūsų lankytojai. Pažiūrėję trumpą siužetą apie Rūtą Taukinaitytę-Narbutienę, sužinome apie dailiosios odos meistro/knygrišio amato atstovams reikalingus būdo bruožus ir charakterio savybes, o taip pat, kur šiandien galima išmokti šio amato ir kiek mokslas trunka. Užsiėmimo metu sudarome galimybę lankytojams pasigaminti iš odos atraižų knygos skirtuką bei raktų pakabuką. Savo sukurtus darbus lankytojai gali dekoruoti odos aplikacijomis, aklaisiais įspaudais arba auksavimo būdu, panaudojant knygrišio Leono Panavo instrumeriją.


"Kas slepias po kauke?" (išvažiuojamoji)

Paslaugos tikslas – 1. Supažindinti 1-5 kl. mokinius su lietuvių Užgavėnių šventimo tradicijomis, kaukių paskirtimi, įvairove. 2. Pasigaminti tradicines Užgavėnių kaukes. Uždaviniai:  1. Pristatyti Užgavėnių šventės svarbiausius akcentus. 2. Supažindinti su lietuviškų Užgavėnių svarbiausiais personažais, kaukių įvairove,  jų gamybos būdais. 3. Pasigaminti po Užgavėnių kaukę. 4. Aptarti kaukės reikšmę lietuvių tradicijų  kontekste (taikoma tik 5 kl.).
Paslauga vyksta ne ilgiau kaip 60 min. Pirma dalis –  teorinė (trukmė apie 10 min.), jos metu rodomos Užgavėnių kaukių nuotraukos, pasakojama apie Užgavėnių papročius. Antra dalis – praktinė, gaminama kaukė (trukmė 30-50 min., priklausomai nuo klasės dydžio, ir vaikų amžiaus bei gebėjimų). Užgavėnių kaukių gaminimo procesas nėra sudėtingas, tačiau reikalaujantis kūrybiškumo ir fantazijos. Gamybos procese naudojamos medžiagos: kartonas, popierinės vienkartinės lėkštės, puodeliai, įvairios antrinio panaudojimo žaliavos, lipalas, karšti klijai, guašas ir pan.
Kūrybinio proceso metu patiriamos teigiamos  emocijos leidžia plėtoti mokymosi mokytis kompetenciją, o per pasitenkinimą savo darbo rezultatu – Užgavėnių kauke, ugdoma savivertė ir pasitikėjimas savimi. Edukacijos metu įgyjamos naujos žinios apie lietuvių Užgavėnių papročius ir tradicijas ugdo mokinių kultūrinę kompetenciją, praplečia bendrąsias žinias apie lietuvių etninę kultūrą. Mokiniai sužinos, kokias funkcijas atlieka Užgavėnių persirengėliai, kokius personažus jie įkūnija, kokios populiariausios kaukės vyravo prieš šimtą metų ir seniau Lietuvos kaime, iš ko ir kaip kaukes gamino mūsų proseneliai. Viliamasi, jog šios tradicinės šventės gilus pažinimas, sužadins mokinių domėjimąsi ir kitomis lietuvių šventėmis bei papročiais, žadins kultūrinį sąmoningumą.
Edukaciją veda etnologijos mokslų daktarė, mitologijos tyrinėtoja, mokslinių straipsnių autorė Ingrida Stundžė.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Vaikai - gyvenkime draugiškai! (kartu su Rebekos Unos "Labas, aš Tadas" ir "Aš esu Tomas, seklys" knygų herojais)

Ar girdėjai? Mergaitės nemėgsta berniukų, o berniukai mergaičių! Mergaitės - skundikės ir nesidalina žaislais, o berniukai - bailiai ir išlepę. Tačiau, ar taip tikrai yra?
Padėk herojams Tadui ir Elzei susitaikyti, stebėk vaikų ginčus, būk kūrybingas ir perkurk naujai vaikų santykius!
Gyvenkime draugiškai - nes šitaip daug įdomiau!


Susipažinę su fotografijos istorija XIX a. pab. - XX a. pr. fotostudijoje, moksleiviai kviečiami giliau pažvelgti į vieną seniausių fotografijos žanrų – portretą, kuris šiandien, išmaniųjų technologijų amžiuje, virto masiniu reiškiniu. Fotografija – viena svarbiausių reprezentacinių priemonių, kuri dažnai pasiekia auditoriją pirmiau, nei žmogiškasis kontaktas ir yra neatskiriama jaunimo gyvenimo dalis. Dėka mobiliųjų telefonų fotografavimas tapo kasdieniu, nesąmoningu ir specifinių žinių nereikalaujančių veiksmu. Edukacinėje programoje mokiniai skatinami sustoti ir pažinti portretinės fotografijos nepaprastą procesą, kuris reikalauja techninių žinių, kūrybiškumo ir nėra toks greitas, kaip asmenukės („selfie“) padarymas. Mokiniai profesionalioje fotostudijoje supažindinami su studijos įranga ir technika – fotoaparatais, šviesų įranga, fotografavimo pagrindais ir portretinės fotografijos specifika. Dalyviai mokosi parinkti apšvietimą, posūkį, kompoziciją, išbando klasikinę portretų apšvietimo schemą, kuri buvo paveldėta iš tapytojų ir vėliau adaptuota fotografijai. Darbo fotostudijoje metu mokiniai patiria, kaip gimsta profesionali portretinė fotografija, tapdami fotografo asistentais ir modeliais. Tokia patirtis ugdo jaunuolių sąmoningumą, kritinį mąstymą, kūrybiškumą, leidžia atrasti fotografiją, kaip kompleksinį procesą, apjungiantį meno ir mokslo disciplinas. Edukacijos metu bus ugdomos vyresnių kasių moksleiviams aktualios kompetencijos.


Barokas – judėjimas, ekspresija, ekstazė?

Barokas tobulas renesanso formas pakeičia tokiomis, kurioms iki tobulumo trūksta tik trupučio, – jos yra taip netoli „geros formos”, kad priverčia žiūrovą ją sukurti. Naudojant vizualinę ir video medžiagą moksleivius supažindinsime su Baroko epocha ir baroko stiliaus ypatumais, jam būdingais perdėtais judesiais, aiškiomis detalėmis, šviesos ir tamsos sąveika, įtampos ir dramos kūrimu. Moksleiviai sužinos ir barokines išraiškos priemones – perdėta gausa, spalvingumas, ornamentika ir didybė. Užsiėmimo metu taip pat kalbėsime apie pagrindines kultūrines, politines ir socialines baroko stiliaus susiformavimo prielaidas. Barokas plito kaip katalikiškų šalių menas, tai buvo tarsi reakcija į protestantų reformaciją. Užsiėmimo metu analizuosime barokinės architektūros, skulptūros, tapybos pavyzdžius bei muziką. Pristatysime didžiuosius baroko meistrus ir jų sukurtus šedevrus. Gebėjimas atskirti meninius stilius bei daryti istorinių įvykių ir meno raidos sąsajas prisidės prie moksleivių kultūrinio sąmoningumo ugdymo, praplės jų pasaulio suvokimo ribas, leis giliau pažvelgti į visuomenėje vykstančius procesus. Edukacinis užsiėmimas padrąsins moksleivius analizuoti meno kūrinius, mokins atrasti barokiniam stiliui būdingus bruožus. Atlikdami praktinę užduotį moksleiviai barokinių lipdinių pavyzdžiu sukurs lipdinį augalų ar gėlių motyvais. Bus naudojamas modelinas ir lipdymo instrumentai. Pasitelkę savo kūrybines jėgas mokseiviai pasidžiaugs kūrybiniu procesu ir pačių sukurtu  meniniu darbu.


Tautosakininko Mato Slančiausko lobyną pravėrus

Edukacinės programos metu vaikai supažins su išskirtine asmenybe lietuvių kultūros ir folkloristikos istorijoje: knygnešiu, lietuvių visuomenės veikėju, aušrininku, publicistu, žymiu Šiaurės Lietuvos tautosakos rinkėju Matu Slančiausku (1850 02 21-1924 04 11). Sužinos, kaip būdamas paprastas kaimo siuvėjas, savamokslis, visą gyvenimą šviesdamasis pats ir mokydamas kitus, surinko iš žmonių, bei pats sukūrė neįkainojamos vertės liaudies kūrinius: dainas, sakytinės tautosakos tekstus, mįsles, patarles, priežodžius, oro spėjimus, tikėjimus, burtus bei prietarus, žaidimus. Teorinę dalį papildys edukacinis filmas „Dainų nešėjas“ (11 min.), pasakojantis ir pristatantis svarbiausius Mato Slančiausko gyvenimo ir veiklos momentus, kurio pabaigoje vaikai bus skatinami įsijungti į aptarimą - diskusiją. Dalyviai turės galimybę, skaitydami tekstus, prisiliesti ir panagrinėti jo surinktos tautosakos lobynus, spėlioti šiandien šnekamojoje kalboje mažai sutinkamų tarmiškų žodžių reikšmes, įminti mįsles bei patys papasakoti iš savo senelių išgirstą pasakojimą. Kadangi Matas Slančiauskas buvo kaimo siuvėjas ir knygnešys, tai edukacijos antroje dalyje pasiūlysime dalyviams tapti amatininkais ir pasidaryti iš medžiagos skepetaitės knygnešio terbelę, į kurią galės įsidėti užsirašę edukacijoje išgirstą retai vartojamą žodį, mįslę ar posakį.


Mažeikių Henriko Nagio viešoji biblioteka

Užsiėmimo metu suteiksime galimybę moksleiviams išbandyti inžinerinius „Fishertechnik“ ir robotikos (Mindstorm EV3, Lego WeDo 2.0 education) konstruktorius, aptariant jų veikimo principus ir galimybes. Pristatysime sukonstruotą Mindstorm EV3 modelį – „roboto ranką“, moksleiviai galės išbandyti jo galimybes. Praktinio užsiėmimo moksleiviai konstruos robotą nuo pradžios ir jį užprogramuos, kad atliktų tam tikrus veiksmus. Bibliotekoje yra dviejų rūšių konstruktorių paketai: inžineriniai „Fischertechnik“, supažindinantys su pagrindiniais mechanikos principais bei energijos, greičio, galios sąvokomis; robotikos konstruktoriai (Mindstorm EV3, Lego WeDo 2.0 education), skatinantys moksleivius konstruojant, programuojant ir eksperimentuojant pritaikyti tiksliųjų mokslų žinias. Užsiėmimo metu vadovas, taikydamas mokymosi žaidžiant metodiką skatins vaikus mąstyti kūrybiškai, kritiškai vertinti situacijas, skatins motyvaciją kurti, sieks, kad moksleiviai patirtų atradimo džiaugsmą, nes su Lego detalėmis viskas įmanoma. Bendradarbiavimas ir darbas komandoje konstravimo procese labai svarbu, nes pritaikomi problemų sprendimo, komunikavimo įgūdžiai ir tuo pat metu lavinami, nes atsiskleidžia įvairios emocijos ir idėjos tampa veikiančiu mechanizmu, kurį sukuria patys moksleiviai.


Spektaklis jaunimui apie Jono Meko kūrybą FOUND FOUND FOUND

Tikslas ir uždaviniai – tarpdisciplininio pobūdžio spektakliu atskleisti J. Meko kūrybinio palikimo gyvybingumą ir tęstinumą šiandien, skatinti jaunimo kūrybišką ir kritinį mąstymą, supažindinti su šiuolaikinėmis teatro meno formomis.
Veiklos įgyvendintojai – jauni kūrėjai, kurie siekia parodyti J. Meko kūrybinio palikimo gyvybingumą ir tęstinumą šiandien, bandant perteikti, kuo J. Mekas imponuoja ir inspiruoja jaunąją lietuvių kartą.
Spektakliu siekiama perteikti visame pasaulyje garsaus lietuvio idėjas ir pasaulio matymą. Žiūrovai kviečiami iš arti patirti spektaklio tikrovę – jis stebimas pačioje vaidinimo erdvėje. Tai gana intymus teatrinis potyris, kuriame gali dalyvauti iki 50 žiūrovų. Šis spektaklis – tai šviežias žvilgsnis į J. Meką iš nūdienos jaunų žmonių perspektyvos. Spektaklio pavadinimas kilo kūrėjams siekiant atsakyti į klausimą, kur slypi pati Meko metodo, kuriuo jis tyrinėjo pasaulį, esmė. Veiksmažodis „find“ anglų kalboje reiškia ne tik paprastą „rasti“, bet ir mekišką tūkstančius kartų kasdienybėje pasikartojantį prieš mus esančios tikrovės suvokimą. Tai tarsi pastanga nepriimti realybės kaip savaime suprantamos, o žvelgti į ją smalsiai, beveik archeologo žvilgsniu ir kasdien vis iš naujo atrasti tai, iš ko susideda supantis gyvenimas. Kūrybinės komandos tikslas – ne reprezentuoti Meko asmenybę ir idėjas, bet įsigyventi į jo žvilgsnį, mėginti užčiuopti jo pulsą ir iš šios būsenos kurti savitą pasaulį.

Numatomas poveikis –  dalyvavimas spektaklyje prisidės prie kultūrinio identiteto ir vertybinių nuostatų stiprinimo, įgyta patirtis padės ugdymo procesuose, lavins interpretavimo  įgūdžius, gilins įvairialypį pažinimą, siūlant jauniems žmonėms patrauklią meninę formą ir įtraukią patirtį.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Socialinė, emocinė ir sveikos gyvensenos kompetencija


Velykos – pati džiugiausia ir labiausiai laukiama pavasario šventė, kupina tradicijų ir simbolių bei metas, kai viskas atgimsta iš naujo. Margutis - šv. Velykų šventės simbolis, kuris reiškia gyvybės atsiradimą, vaisingumą, gamtos atgimimą. Atvykę į edukaciją išgirsite pasakojimų apie šv. Velykų tradicijas, papročius, sužinosite apie margučių spalvų, ornamentų ir simbolių reikšmes ir patys išbandydami senolių tradicinį marginimo būdą vašku nusimarginsite velykinių kiaušinių. O norėdami išgauti įvairiaspalvį raštą, turėsite galimybę margučių paviršius keletą kartų dengti vašku ir dėti į dažus, pradedant šviesiausia ir baigiant tamsiausia spalva, taip išrašydami spalvotais raštais velykinius kiaušinius, kuriais galėsite ne tik papuošti švenčių stalą, dovanoti artimiesiems, bet ir juos išbandyti stipriausio margučio rungtyje ar sudalyvauti margučio ridenimo žaidime.


ATRASK!!!.. IŠREIKŠK!!!... SUKURK!!!... ATRASK savyje odos gaminių dizainerio talentą! IŠREIKŠK save ir SUKURK odinę apyrankę!

Ar norite pabūti kūrėju ir pasigaminti savo išskirtinę odinę apyrankę taip atskleidžiant savo "vidinį aš"? O gal norite pabandyti iškalti savo inicialus odoje ir sužinoti kaip įdedama kniedė bei spaudė? Ir dar.. gal norėtumėte smagiai ir naudingai praleisti laiką, sužinant ką tas odininkas gali pagaminti, ir kaip lengvai pradurti toje storoje odoje skylutę? Jei visi Jūsų atsakymai taip, tuomet kviečiame į Druskininkus, į amatų centro „Menų kalvė“ odininkės dirbtuves. Čia ne tik kursite, įsivaizduosite, susipažinsite su odos rūšimis, sužinosite kokia gi veikla užsiima tie odininkai, bet ir iš arčiau pažvelgsite į dizainerių gaminamus gaminius, galėsite patys paliesti odas, išmušti skylutes, įdėti kniedes ir iškelta galva išeiti su savo gamybos apyranke! Laukiame Jūsų ir pažadame, kad bus ne tik naudinga, bet ir smagu! Iki greito!
Su šypsena, Viltė :)


Prano Domšaičio galerijos ekspozicijose tyrinėsime tapybos, skulptūros ir grafikos kūrinius, ieškodami orientyrų, padedančių įsisavinti žinias, gautas per dailės pamokas. Nuo XIX a. realizmo iki impresionistų ir ekspresionistų „mūšių“ Nidos dailininkų kolonijoje, nuo idealizuotų gamtos vaizdų iki dekoratyvių spalvinių sąskambių – stilistinė galerijoje eksponuojamų kūrinių įvairovė atveria plačias dailės pažinimo, analizavimo ir diskusijų apie meną galimybes. Pasitelkę regėjimo, klausos, lytėjimo pojūčius, bandysime ne tik žiūrėti į kūrinius, bet ir juos matyti, mokysimės perteikti savo įspūdžius, diskutuodami apie dailę, o kūrybinėms užduotims atlikti pasitelksime planšetinius kompiuterius, interaktyvią lentą ir tradicines dailės priemones.


Velykų tradicijos ir simboliai - Velykų kiškio dirbtuvės

Edukacijos metu vaikai sužinos apie Velykų šventės tradicijas ir papročius Lietuvoje bei kitose šalyse, susipažins su Velykų kiškio atsiradimo istorija,  diskutuos apie Velykų šventės prasmę. Praktinės dalies metu kiekvienas vaikas pasigamins savo medinio Velykų kiškio personažą sujungiant atskiras detales klijais, sukuriant charakterį, jam tinkamus rūbus ir kitas detales. Pagamintus personažus vaikai pristatys ir jais dekoruos  klasę ar namus.


Tai interaktyvi tarpdisciplininė edukacija, kurios metu klasė virsta į kvapų meno laboratoriją, dalyviai tampa kvapų kūrėjais ir dalyvauja inscenizuotoje kvapų meno parodoje, kurioje kvapų formules vizualizuoja matematiniais grafikais ir skaičiavimais. Vaikai susipažįsta su kvapų meno istorija, niuansais skirtingose kultūrose, kūrybine aplinka, medžiagų geografija ir kilme, bei milžinišku matematikos vaidmeniu kuriant tokio tipo meną. Pritaikyti kūrybiniai metodai ugdo dalyvių originalumą, tarpkultūriškumą ir analitinį mąstymą, bei toleranciją laisvai kurti išreikšti save per kūrybą, nepaisant nusistovėjusių kūrybos tradicijų. Tai taip pat keičia požiūrį, kad menui svarbiau humanitariniai, o ne gamtos mokslai. Todėl tikėtina, kad dalyviai po užsiėmimo gali iš naujo susidomėti matematika, chemija, biologija, ir iš naujo atrasti tiksliųjų mokslų patrauklumą, bei naudą kuriant meną, bei jį vertinant. Edukacijos metu dalyviai susikurs unikalų kvapnų skirtuką dekoruotą matematiniais skaičiavimais.


Ši edukacija padės pažinti tinkamas vaistažolių arbatas, padedančias įveikti labiausiai paplitusius nesunkius negalavimus. Išties, kils nuostaba sužinojus, kokį didelį poveikį turi kiekvienas augalas, o tinkamas įvairių vaistažolių derinys šį poveikį gali dar labiau sustiprinti. Didžioji dauguma edukacijos dalyvių dalyvaudami šiame užsiėmime pirmą kartą prisilies prie vaistažolių savo rankomis, mokysis atpažinti vienokį ar kitokį augalą iš kvapo, lapų formos. Vaistažoles smulkinsime ir pagal receptūrą dėsime į arbatos maišelius. Kalbėsime apie tai, kada, kokią ir kaip arbatą gerti, o kad arbatėlė neštų kuo didesnę naudą, ją paskaninsime citrina ir medumi. Dalyviai ne tik drauge ragaus kiekvienai dienai tinkančią arbatą, bet net keturis arbatų mišinių variantus  parsineš namo. Namuose mokiniai galės patapti žolininkais, perduodančiais žinias apie žoleles savo artimiesiems. Jie dar kartą prisimins įgytas žinias, patys galės paruošti arbatos gėrimą tėveliams ar draugams.


Lėlių ir kaukių spektaklis vaikams „Daktaras Dolitlis”

Kai susikalbėti su žmonėmis tampa per daug sunku, kai šykštumas, pavydas, apkalbos ir kitokios bjaurastys apkartina
gyvenimą, gera nuo jų pabėgti ir pamatyti, kad esama ir kitų gyvų būtybių, kurioms tokios ydos išvis nepažįstamos. O gal net
pabandyti suprasti tų būtybių kalbą? Daktaras Dolitlis pasielgė dar radikaliau – metė gydęs išlepusius ir nedėkingus savo
miestelio žmones, o visą talentą ir širdį atidavė pagalbos reikalingiems gyvulėliams. Ir neliko nuviltas.

Vilniaus teatro „Lėlė“ spektaklyje šitą istoriją pasakoja guviais vaidintojais tapę aktoriai. Pasitelkę kaukių teatro priemones,
kūrėjai scenoje meistriškai įkūnija daktarą Joną Dolitlį, jo seserį praktiškąją Sarą Dolitlytę, miestelio „grietinėlės“ atstovę
Klarą, papūgą Polineziją, grožiui neabejingą kumelę Ferdinandą, Storąją ir Plonąją damas su šuneliais, paslaptingąjį Afrikos
gyvūną Stumk Trauk ir dar ne vieną kadaise Hugh Loftingo (jis gyveno 1886 – 1947) sukurtą personažą.


Ką pasakoja bažnyčių sienos, langai, altoriai? Ką nurodo bažnyčios pavadinimas ir ką simbolizuoja kryžius, akis, trikampis, balandis? Kodėl žuvis yra vienas seniausių slaptųjų Kristaus simbolių? Apžiūrinėdami bažnyčių interjerus, gražiuosius liturginius indus aiškinsimės, šifruosime simbolių kalbą ir sužinosime jų istoriją.


Kultūrinė edukacinė programa - ekskursija „Miestas mieste - Užupio respublika“ 5-8 kl

Unikalus Vilniaus kampelis – aprašytas Pietų Korėjos rašytojo Hailji romane, turintis savo ambasadorių Ponulį ir katiną naikinantį baimės jausmą. Vilniaus priemiestis su savo vėliava ir Konstitucija, pinigais ir prezidentu. Kodėl ši miesto vieta tokia išskirtinė, kad ją net 3 kartus lankė Dalai Lama? Kodėl ji vadinama „Rusų miestu“ ar „Druskos keliu“? Šiandien Užupis mus pasitinka su vienu pirmų Europoje meno inkubatorių, unikaliomis skulptūromis, požeminių slėptuvių ir „Konkės“ liekanomis. Programos tikslas supažindinti mokinius su vienu seniausių Vilniaus priemiesčių ir jame išlikusiomis architektūrinėmis, kultūrinėmis, istorinėmis detalėmis, objektais ir pastatais. Pagrindiniai edukacinės ekskursijos uždaviniai – klausantis istorinio pasakojimo papildyto vizualia medžiaga, pažinti šią miesto dalį ir atrasti jame įvykusius pokyčius ir paslėptas detales: dingusius, nugriautus, konservuotus ar atstatytus gyvenamuosius pastatus, vienuolynus, maldos namus. Ugdant pastabumą ir dėmesį detalėms, tobulinti gebėjimą geriau suprasti ir interpretuoti šios miesto dalies kultūrinę aplinką: skirtingais laikais prie Vilnelės dirbusių amatininkų ir jų cechų veiklą, menininkų kūrybą bei jų darbus, Bernardinų kapinių unikalumą ir čia palaidotų svarbių istorinių asmenybių indėliu į Lietuvos ir Vilniaus istoriją, mokslą ir kultūrą. Istorinis pasakojimas papildytas vizualine medžiaga - senovinėmis nuotraukomis, taip pat mokiniai įtraukiami į praeities paieškas, edukacinius, teminius žaidimus padedančius pažinti ir interpretuoti, vertinti ir saugoti kultūros ir architektūros paveldą, perduoti savo žinias ir pagarbą ateities kartoms. Edukacinės programos turinys ir forma pritaikoma individualiai pagal amžiaus grupę.


„Pažink Lietuvos tiltus su STEAM veiklomis“ edukaciniuose užsiėmimuose mokiniai susipažins su seniausiais Lietuvos tiltais. STEAM veiklų metu bus apjungta Lietuvos istorija, paveldas, kultūra, šiuolaikinė ir senovinė architektūra. Edukacinių veiklų metu mokiniai statys savo įsivaizduojamus tiltus, bus supažindinti su inžinerijos pradmenimis, pasitelks kūrybiškumą, vaizduotę ir meninius gebėjimus. Mokiniai mokysis bendrauti ir bendradarbiauti, dirbti komandose, ugdys lyderystės įgūdžius. Per smagias veiklas, mokiniai patirs istorijos, kultūros, pilietiškumo dermę, įgys gebėjimų inžinerijos ir architektūros srityse, patirs pažinimo, bendradarbiavimo, sėkmės dirbant komandoje džiaugsmą.


Edukacija skirta komandos formavimui, atliekant kūrybiškumą ir atsakingumą ugdančius žaidimus- pratimus. Veikdami
komandoje moksleiviai skatinami dirbti kartu bei tuo pačiu metu išmoksta komandinio darbo paslapčių. Edukacija vyksta
neformalioje aplinkoje, dėl to galime labiau pažinti savo klasės draugą bei įgyti jų pasitikėjimą. „Komanda laikrodžio
tikslumu" yra viena iš populiariausių edukacinių programų Alytaus mieste. Atlikdami užduotis moksleiviai mokosi nugalėti
tiek savo baimes, tiek „pralaužti ledus“ santykiuose su draugais; pajusti savo esybe, kad visa komanda (klasė) gali daugiau,
geriau ir greičiau negu pavienis žmogus; padeda komandai pažvelgti į save „iš šono“, nešališkai įvertinti trūkumus ir
privalumus; sutvirtina pasitikėjimą vienas kitu ir rezultatais, kuriuos komanda (klasė) dažnai gali pasiekti, tačiau kiekvienas
atskirai tuo netiki ir todėl tų rezultatų nesistengia siekti.


Jutiminis interaktyvus spektaklis „ČIURLIONIO PEIZAŽAI: JŪRA“

Jūra mūsų didžiajam muzikos ir tapybos genijui M.K. Čiurlioniui buvo laisvės, meilės, jėgos, kūrybinio polėkio simbolis. Ji teikė įkvėpimą, žadino vaizduotę, audrino kūrybines galias. Jis vaizdavo ją savo drobėse, muzikos kūriniuose, rašė apie ją poetines impresijas. Režisierė Milda Mičiulytė ir NKDT aktoriai Miglė Navasaitytė ir Deividas Breivė kviečia žiūrovus į interaktyvų pojūčių spektaklį, kuriame muzika, tekstas ir garsai susilieja į vientisą vaizduotės skrydį. Galima klaidžioti po Čiurlionio paveikslus, braidyti jūroje net tada, kai esate tamsoje, kai nieko nematyti. Įvairių garsų pagalba patys kursite savo jūros simfoniją, klausysitės M. K. Čiurlionio muzikos ir tekstų, patirsite, kiek daug vaizdų gali atverti garsas.

Spektaklis yra pritaikytas ir turintiems regos sutrikimų.
Trukmė: 60 min.
Amžius: nuo 14 m.

Premjera – 2024 gegužės 9-11 d.


Scenografijos dirbtuvės. „Ieškomas stilistas Hamletui!“

Lietuvos teatro, muzikos ir kino muziejus

Kodėl vertėtų atkreipti dėmesį į aktoriaus apykaklę? Suknelės klostes? Ką teatrinio kostiumo detalės sufleruoja spektaklio žiūrovui apie pjesės veikėją? Edukacijos metu analizuosime įvairių spektaklių kostiumų eskizus, juose naudojamus motyvus. Grupėse bandysime patys sukurti įvaizdį įvairiems personažams iš  V. Šekspyro pjesės „Hamletas“.


Apie dailės žanrus. Portretas (Nuotolinė paslauga)

Į jus žiūri nebylūs portretai. Ar jie tikrai nebylūs? Įsižiūrėjus ir net įsiklausius, galima tiek daug pamatyti ir sužinoti. Kodėl vieni prabangiai, o kiti labai paprastai apsirengę? Kada gyveno portretuojamas žmogus? Kodėl vieni šypsosi, o kiti liūdni? Gal jie, kaip ir mes, išgyveno daug nuotaikų? Tada imkime ir tapkime pozuotojais bei kurkime įvairių mimikų portretus. Pažvelkime į pasaulį ir per dailininko akinius. Kodėl neužtenka dailininkui perteikti tik panašius žmogaus išorės bruožus. Kaip jis portrete turi perteikti žmogaus charakterį, pomėgius? Daug mįslių, kurių bent dalį pabandysime kartu įminti šio užsiėmimo metu.


IŠVYKSTAMOJI  edukacija "Ar žinote kaip šviečia pavasario saulė?" ugdanti kritinį mąstymą ir kūrybiškumą.

Kiekvieno žmogaus gyvenime ateina akimirka kai jis turi pasirinkti.  „Jeigu pralošiu, bus bloga kitiems, o aš liksiu gyvas... Jeigu išlošiu, nebebus bloga kitiems, o aš turėsiu mirti... Jeigu bus lygiosios – visi bus patenkinti. „
Ką pasirinktumėt jūs? Ar jūsų gyvenime buvo situacijų, kai nežinojot kaip pasielgti? O gal žinojot, bet pritrūko drąsos? Ateikit į edukaciją ir mes kartu bandysime surasti atsakymus į klausimus, kuriuos iškėlė I.Meras savo romane „Lygiosios trunka akimirką“. Susipažinsime su litvakų literatūra, jos kūrėjais. Sužinosime, kodėl I.Meras vienintelis iš nedaugelio litvakų kūrė lietuviškai net ir emigravęs iš Lietuvos. Kūrybinių užduočių metu išsiaiškinsime Hebrajų ir Jidiš kalbų ypatumus, bus proga išgirsti kaip skamba raidės šiomis kalbomis. Aplankysim Judaikos salę, kur pasigrožėsim Vilniaus Didžiosios sinagogos artefaktais. Susipažinę su kultūriniu bei istoriniu to laikmečio kontekstu, skaitysime I.Mero romano „Lygiosios trunka akimirką“ ištraukas. Jas ištyrinėję, inspiruoti muziejaus ekspozicijos objektų – istorinių artefaktų, dokumentų, dailės kūrinių nuotraukų, perkursime pabaigas. Nes kaip R.Kmita savo straipsnyje apie I.Merą teigė: “Gėrio ir blogio jėgoms atstovauja ne tautybės savaime, o žmonės.“ O jūs ir esat tie žmonės, kurie turi laisvą valią rinktis ir keisti. Tad kodėl nepradėjus nuo ištraukų pabaigos? Kritinį mąstymą ir kūrybiškumą ugdantį, bei nepatogius klausimus kelianti edukacija.

Komunikavimo kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


PASIVAIKŠČIOJIMAI PO VILNIAUS SENAMIESTĮ / MUZIKINIS VILNIUS

Edukacinio užsiėmimo metu vaikščiosime po Vilniaus senamiestį. Kalbėsime apie muzikinį gyvenimą Vilniuje nuo LDK laikų iki mūsų dienų, apie čia gyvenusius ir kūrusius kompozitorius, apžiūrėsime jiems pastatytus paminklus, kalbėsime apie jų kūrybą ir žymiausius jų kūrinius Su moksleiviais ieškosime pagrindinių koncertinių salių.


Kultūrinę edukacinę programą „Pažink kitaip Zigmą Gėlę“ “ sudaro dvi dalys. Užsiėmimo pradžioje muziejininkė mokinius kviečia per žaidimus, įvairias užduotis, t. y. kitaip susipažinti su poeto Zigmo Gėlės namais. Edukacinis užsiėmimas vedamas Šiaulių rajono savivaldybės kultūros centro Naisių filialo salėje. Čia mokiniai per įvairias veiklas ir kūrybines užduotis susipažįsta namų apyvokos daiktais, kurie buvo naudojami Šiaurės Lietuvoje XX a. pradžioje. Edukacinėje salėje mokiniai mokysis atpažinti lygintuvą (kočėlus), šviestuvą (balaną), išbandys juos. Susipažins su senoviniu apavu: naginėmis, klumpėmis, bandys vaikščioti apsiavę medines klumpes. Užsiėmimo metu visi aktyviai dalyvaus, turės galimybę ne tik pamatyti senus daiktus, sužinoti jų paskirtį, bet ir patys išmoks jais naudotis. Nauja patirtis, puikūs įspūdžiai, gerai praleistas laikas, jauki aplinka garantuojama kiekvienam. Vėliau mokiniai dalyvaus kūrybiniame procese: išdalinamos kortelės su sukarpytais Zigmo Gėlės eilėraščių tekstų žodžiais. Dėlionės principu iš turimų žodžių kurs savo eilėraščio posmą, rašys su žąsies plunksna. Pabaigoje muziejininkė perskaitys, kokį eilėraštį iš tų pačių žodžių yra sukūręs poetas Zigmas Gėlė. Rašantieji su žąsies plunksna su savimi išsineš savo parašytus tekstus ir nupieštus piešinius. Antroje užsiėmimų dalyje kultūros renginių organizatorė mokiniams siūlys tradicinius, kuo senesnius žaidimus, nes jie yra pamiršti, todėl vertingi ne tik kaip žaidimai, bet ir kaip kultūrinis istorinis reiškinys. Žaidimai mokiniams: „Išsiskaičiavimai“, „Krivulė“, „Akloji bobutė“, „Muštukas“„Tabalas“, „Lapių lenktynės“ ir kt. Minėtų žaidimų metu bus naudojamos liaudies buities rakandų kopijos, kurios buvo neatsiejamos buityje. Pagrindinis lietuvių liaudies žaidimų įrankiai: lazda, lininis maišas, krivulė, lininė staltiesė, lazdos. Manome, kad mokiniai išmoktus žaidimus ir ratelius vėliau mielai žais laisvalaikiu.


Atvyksiu pas jus su mišku ir spalvinga naminių paukščių kiaušinių kolekcija. Edukacijos metu kalbame apie Velykų laikotarpio tradicijas ir pagrindinį šios šventės simbolį – kiaušinį. Susipažinsime su skirtingais Lietuvoje auginamais naminiais paukščiais ir jų kiaušiniais. Skirtingų formų, raštų ir spalvų įvairovė jus tikrai nustebins. Galėsite savo akimis pamatyti, kokią žalsvų spalvų kiaušinių paletę gali sudėti naminės vištos. Susipažinsime ir su tradiciniais kiaušinių dažymo būdais natūraliomis priemonėmis.
Praktinėje edukacijos dalyje iš sprogstančių pavasariu beržo šakelių kiekvienas mokinys išmoks susisukti savo unikalų Velykinį lizdelį, kuris papuoš šventinį stalą ir jame galės suguldyti pačius spalvingiausius savo šeimos margučius.


Klaipėdos miesto savivaldybės Imanuelio Kanto viešoji biblioteka

Vaidybinis žaidimas kviečia 8-12 kl. moksleivius žengti į erdvę, kur kiekvienas iš jų įgyja rolę ir naštą, kabančią po ja. Prieš juos atsiveria bendruomenė, perskirta nematomos nelygybės; vieniems sparčiai skurstant, kiti — turtėja. Bendruomenės viduryje sėdi GALVA rašanti taisykles, kurios ne visuomet teisingos. Ją supa melas, korupcija ir apatija kitam. Tirpstant laikui ir jo vietą užimant įtampai, dalyviai provokuojami priimti rizikingus sprendimus ir susidurti su jų pasekmėmis: skurdu, kalte, beviltiškumo jausmu. Maišatyje jie skatinami ieškoti empatijos ir bendruomeniškumo jausmo, pereiti iš pasyvaus stebėtojo į aktyvaus veikėjo vaidmenį. Žaidimas baigiamas, kai priimamas galutinis sprendimas: kur dėti kablelį ir ką daryti su GALVA? Baigus žaidimą, skatinama atvira diskusija apie sukilusias emocijas, socialiai aktyvių rašytojų kūrinius, jų svarbą ir įtaką visuomenėje.


Siūloma paslauga skirta 9-13 metų mokiniams ir yra skirta edukacijai apie lytiškumą. Paslauga apima įdomius ir interaktyvius užsiėmimus, kurie padės mokiniams suprasti lytiškumo sąvoką, svarbą bei susijusius temas. Per 90 minučių užsiėmimus mokiniai turės galimybę skaityti pasakas arba padavimus, diskutuoti, kurti savo kūrybinius darbus ir užduoti klausimus. Šios veiklos padės mokiniams išplėsti savo suvokimą apie lytiškumą, skatins jų kritinį mąstymą ir suteiks erdvės dalintis nuomonėmis. Edukacijos metu bus užtikrintas saugus ir atviras diskusijų klimatas, o dėstytojai bus profesionalūs ir supratingi, padėsiantys mokiniams geriau suprasti šią svarbią temą.


Plungės rajono savivaldybės viešoji biblioteka

Edukacijos pradžioje pradinukų klasei vedama ekskursija po Plungės parką supažindinant su kultūriniais ir gamtiniais objektais. Pasitelkus QR kodų skaitymo programėlę, pristatomos išmaniojo parko galimybės. Po ekskursijos vyksta individuali viktorina (kiekvienas vaikas atstovauja sau). Po jos vaikai pakviečiami į įsegamų ženkliukų gaminimo dirbtuves. Edukacija „Dovana sau“ dovanoja kelias dovanas - naujų žinių ir originalų vienetinį įsegamą ženkliuką, kurį kiekvienas vaikas susikuria savo rankomis.


Interaktyvi edukacija „Problema – (ne)bėda“ (Išvažiuojamasis)

Tarpinė stotelė tarp paauglystės ir jau savarankiško gyvenimo – vienas sunkiausių periodų tiek patiems moksleiviams, tiek jų pedagogams. Teatras pasitelkia interaktyvaus teatro metodus tam, kad moksleiviai aktyviai dalyvaudami veiksme, susipažintų su pasaulyje žymia Augusto Boalio „engiamųjų“ teatro metodika, padėsiančia vyksmo dalyviams spręsti jiems aktualias problemas, patirti viešo pasirodymo teikiamas galimybes ir atsakomybę prieš auditoriją, pasitikrinti savo drąsos, savikritiškumo, galimybes, ambicijų pagrįstumą, savivert, reflektuoti savo asmeninius bruožus, simuliuojamoje situacijoje bei įvertinti juos bendrame kontekste. Edukacijoje naudojamas Augusto Boalio „forumo teatro“ metodas, kurį edukacinio projekto režisierius Vytautas Gasiliūnas išvystė dirbdamas su jaunimu mokyklose ir seminaruose, suteikia šansą moksleiviams suvokti, jog jie gali būti situacijos valdovai bei priimti sprendimus, padėsiančius susitvarkyti su iškilusiomis problemomis. Ši metodika leidžia žiūrovui būti ne tik pasyviu stebėtoju, bet spektaklio kūrėju, lygiavertiškai su aktoriais įsitraukiančiu į diskusijas, vaidybines situacijas vienaip ar kitaip keičiančias tolimesnę vyksmo eigą. Profesionalių aktorių simuliuojamos situacijos padės žiūrovams suprasti, jog jie patys gali spręsti juos supančias problemas bei skatins nelikti abejingais gyvenimo žiūrovais. Interaktyvus situacijų simuliavimas padės moksleiviams įgyti ne teorinių, bet praktinių žinių. Spektaklio metu analizuojamos opiausios nūdienos problemos (jaunimo emigracija, psichologinis ir/ar fizinis smurtas, socialinė nelygybė, rasizmas ir kt.).


Edukacinio užsiėmimo metu pristatomas tradicinis keramikos amatas. Užsiėmimas apima teorinę bei praktinę dalį. Teorinės dalies metu užsiėmimo dalyviai supažindinami su senuoju keramikos amatu, dirbtuvėse eksponuojamais molio dirbiniais, molio savybėmis, naudojamais darbo įrankiais, lipdymo ir žiedimo technikomis, dekoravimo, glazūravimo bei degimo krosnyje procesais. Praktinės dalies metu dalyviai patys išbando molio plastiką - minko, formuoja ir nusilipdo darbelį, jį dekoruoja. Pasigamintus keramikinius dirbinius dalyviai pasiima sau.


Automuziejus Vilnius – Aš kuriu muziejų 9-10 kl.

Automuziejus Vilnius kviečia į kultūrinę istorinę patirtį kuriant savo įsivaizduojamą muziejų.
Edukacijos tikslas - didinti moksleivių kultūrinį sąmoningumą.
Edukacijos pagrindiniai uždaviniai:
- supažindinti su realaus muziejaus kūrimo procesu;
- supažindinti su eksponatų reikšme technikos istorijai ir kultūrai;
- atverti muziejaus erdvę nevaržomai kurti įgyvendinant savo kuriamą projektą edukacijos metu.
Pusė edukacijos laiko skirsime muziejaus pažinimui, o kitą dalį reflektuosime, kursime, statysime, piešime ir pristatysime savo kurtus įsivaizduojamus muziejus. Taigi, pasitelkus turimas žinias ir naujai gautą informaciją gilinsime savo kompetencijas, ugdysime savo vertybes ir savimonę, turėsime galimybę kurti nevaržomai muziejaus erdvėse.
Moksleivis gaus kokybiškų istorinių, kultūrinių bei kūrybinių patirčių.


Edukacinio užsiėmimo tikslas: moksleivius supažindinti su Advento laikotarpio tradicijomis ir papročiais, išmokyti pasigaminti Advento vainiką bei kalendorių, supažindinti su jų atsiradimo istorija ir reikšme. Uždaviniai: 1. Išmokyti grupės dalyvius iš įvairių gamtinių medžiagų pasigaminti Advento vainiką; 2. Išmokyti pasigaminti Advento kalendorių iš įvairių antrinių žaliavų, su gerų darbų užduotėlėmis, skirtomis visai klasei prasmingiau laukti Kalėdų.  Edukacijos metu mokiniai yra supažindinami su Advento laikotarpio tradicijomis ir papročiais, prosenelių gyvensena. Edukacijos metu išbandomos ir klausytojo (klausomasi edukatoriaus pasakojimo), ir kūrėjo, atlikėjo (gaminamas advento vainikas ir kalendorius) vaidmenys, skirtingos dalyvavimo edukacijoje raiškos ir komunikavimo su edukatoriumi formos. Paslaugos įgyvendinimo metu lavinama mokinių vaizduotė ir estetinis suvokimas, įgytos teorinės žinios apie advento vainiko ir kalendoriaus kilmę, iliustruojamos praktiškai – gaminamas klasę papuošiantis advento vainikas ir gerų darbų kalendorius. Visi tame procese gauna individualias užduotis, pavyzdžiui – sukurti ir užrašyti po gerą darbą, kurį turės atlikti klasės draugai, kasdien traukdami iš advento kalendoriaus po užduotį. Mokiniai yra laisvi savarankiškai reikšti savo idėjas, nors edukacijos metu yra pasiūlomi keli variantai, kokį kalendorių gamins mokiniai nusprendžia patys, taip pat ir tai, kokiu būdu bus dekoruojamas advento vainikas. Programos dalyviai gauna visas reikalingas priemones. Užsiėmimo metu iš natūralių gamtinių medžiagų, bei antrą kartą panaudojamų žaliavų gamina Advento vainiką bei kalendorių. Edukatorė demonstruoja, kaip paruošiamas karkasas, tvirtinamos atskiros detalės. Gaminant pasakojama apie Advento laikotarpį, darbus, kurie buvo dirbami, o kurie draudžiami, sekamos sakmės ir pasakojimai. Edukacinio užsiėmimo dalyviai išmoksta pasigaminti Advento vainiką bei kalendorių, sužino jo gaminimo subtilybes, prasmę ir svarbą mūsų kultūroje.


Literatūros pamoka: Nykos- Niliūno gyvenimo ir kūrybos fragmentai

Utenos A. ir M. Miškinių viešoji biblioteka

Edukacinėje programoje pristatomas iš Utenos kilęs Alfonsas Nyka-Niliūnas – poetas, kritikas, vertėjas – ne tik vienas iš svarbiausių lietuvių emigracijos rašytojų, bet ir simbolinė figūra, kuri bene geriausiai atstovauja pokario išeivijos egzistencinėms ir intelektualinėms dilemoms. Per A. Nykos- Niliūno gyvenimą, laikmetį ir kūrybą pristatomas jo kūrybos filosofiškumas ir intelektualumas. Edukacija sudaryta iš dviejų dalių-pirmoje dalyje, pasiskirstę į komandas, dalyviai žais bibliotekos erdvėse interaktyvų žaidimą ir taip susipažins su poeto asmenybe. Antroje -mokiniai dirbdami porose diskutuos apie rašytojo kūrybos filosofiškumą ir pasidalins vieni su kitais įžvalgomis.


Pačioje Vilniaus senamiesčio širdyje, buvusiame seserų bernardinių vienuolyne, galite pamatyti Vilniaus katedros lobyną – įspūdingiausius auksakalystės šedevrus. Monstrancijos, relikvijoriai, taurės iš aukso ir sidabro, puoštos deimantais, smaragdais ir rubinais... Tikri meno kūriniai, kurie kalba simbolių kalba ir pasakoja istoriją. Simboliai žmonėms labai svarbūs, jie turi gilią prasmę. Kuo daugiau apie juos žinosime, tuo labiau praturtinsime savo gyvenimą. Ką simbolizuoja kryžius, akis, trikampis, balandis? Kodėl žuvis yra vienas seniausių slaptųjų Kristaus simbolių? Apžiūrinėdami gražiuosius liturginius indus, aiškinsimės, šifruosime simbolių kalbą ir patys gaminsime papuošalus „shrink plastic“ technika.


Nerūpestingai nuspausti mygtuką, bakstelėti ekrane ir pasidalyti socialiniame tinkle – tik tiek šiandien tereikia pastangų ir pasaulis srūva milijardais skaitmeninių fotografinių vaizdų. Tai, be abejonės, puiku, tačiau kodėl nepamėginus sukurti šį tą savito ir nepakartojamo? Užsiėmimo metu Fotografijos muziejaus studijoje ir fotolaboratorijoje išbandysime autentišką fotografijos technologiją. Naudodamiesi mūsų pagamintais „pinhole“ fotoaparatais, šviesai jautriame popieriuje susikursite vieninteles ir nepakartojamas fotografijas ir patys jas išryškinsite fotolaboratorijoje, o nekasdieniai potyriai jums liks atminimui.


Monospektaklis „SEEN“ – apie valgymo sutrikimus, kūno kultą ir nemeilę sau, sukurtas pagal tikras trijų merginų istorijas, kurios suplaukia į vieną Ūlos išpažintį už visas pasaulio Ūlas, visoms pasaulio Ūloms. Nūdienoje, kuomet aplink mus tiek daug sėkmės istorijų, nuostabių, išblizgintų insta gyvenimų, vienądien nuskamba: sveiki, šiandien Jums papasakosiu savo nesėkmės istoriją.“ Ir išties, tai labiau ne spektaklis, o išpažintis perteikiama muzika, judesiu, gyvu vokalu ir nesuvaidintu pasakojimu apie Ūlas, kurios, trokšdamos kitų meilės ir pripažinimo, praranda pagrindinį turtą – save. Praranda tikėjimą ir pasitikėjimą savimi, kai nespėjęs nubusti, jautiesi blogesnis nei vakar, o baimė ir kaltė lošia pokerį iš to, ar žengsi lemiamą joms palankų žingsnį, ar dar šiek tiek palūkėsi. „Jeigu Tavo didžiąją dalį dienos užima mintis apie maistą, mes turime susitikti. Jeigu Tavo artimo didžiąją dalį dienos užima kalorijų skaičiavimas, mes turime susitikti. Jeigu lėkštėje matai ne maistą, o kalorijas, mes turime susitikti. Jeigu nuolat girdi (iš savęs ar kitų), kad esi nepakankama, jeigu nuolat jautiesi per didelė, per liesa, PER – mes turime susitikti. Jeigu nuo pat vaikystės ar paauglystės girdėjai daug liepiamosios nuosakos ir jutai didžiulę kontrolę, jeigu nemeilė sau Tau daugiau nei artima, jeigu po valgio jauti kaltę, jeigu jauti, kad gyveni du gyvenimus: tikrąjį ir tą, kurį matome socialiniuose tinkluose, o tikrasis kelia baimę ir liūdesį, mes turime susitikti. Jeigu nuolat girdi, kad neatitinki kažkokių standartų, jeigu kažkas iš tavo artimų nuolat sako: ė, lenta! Banginis, stora kaulė, stora šiknė kiaulė, vaikščiojantis lavonas, kas tave tokią pagimdė? MES TURIME SUSITIKTI. Ir jeigu jauti gėdą, kai Tau kas nors nuoširdžiai pasako: esi nuostabi! MES TURIME SUSITIKTI! Kažkas pasakė: gyvensim tūkstančius myliu. Tai ir kyla klausimas: nuo kada pradėsim skaičiuoti?


Jonavos rajono savivaldybės Grigorijaus Kanovičiaus viešoji biblioteka

Ką šiuolaikiniam žmogui reiškia etnokultūra? Turėtume  žinoti, koks yra žmogaus santykis su gamta, su aplink mus esančiu pasauliu, su gimtąja žeme. Ar suvokiame, kad esame savosios žemės žmonėmis, ar  gyvename jos laiko ritmu, kaip vertiname metų laikų kaitą. Žinodami savo istoriją galime geriau suprasti ir vertinti dabartinę savo tautos kultūrą. Jonavos rajono savivaldybės viešosios bibliotekos Rimkų filiale organizuojama edukacija „Ką slepia kvapai?“ – mūsų kultūros, tradicijų, gyvenimo būdo pažinimas per kvapus. Žaisdami, tyrinėdami ir kurdami moksleiviai susipažins su žolynų rinkimo tradicijomis, panaudojimo būdais kasdienybėje, vertins ir bandys suprasti kvapų svarbą šiuolaikiniame gyvenime bei jų poveikį emocinei būklei. Edukacinės dirbtuvės prasidės nuo supažindinimo su bibliotekoje užaugintomis vaistažolėmis, jų įvairove bei jų ilgametėmis tradicijomis mūsų kultūroje. Edukacijos dalyviai pagal specialiai parengtą dėlionę mokysis atpažinti kvapniuosius žolynus. Susipažinę su vaistažolėmis, jų panaudojimo galimybėmis moksleiviai išmoks kaip iš paprastų dalykų galima susikurti savo aliejinį kvepaliuką, taip skatinant vaikus gyventi tvariai. Kūrybinio proceso metu, edukacijos dalyviai kurs ir gamins savo pasirinkto aromato kvepaliukus. Edukacija „Ką slepia kvapai?“ – tai priemonė, sujungianti pažinimą ir kūrybą bei puoselėjanti pagarbą gamtai, mūsų tautos istorinei ir dabartinei kultūrai.